title: Direttiva 2009/34/KE tal-Parlament Ewropew u tal-Kunsill tat- 23 ta’ April 2009 dwar dispożizzjonijiet komuni kemm għall-istrumenti tal-kejl kif ukoll għall-metodi ta’ kontroll metroloġiku (tfassil mill-ġdid) (Test b’relevanza għaż-ŻEE)

text:
               28.4.2009

               MT

               Il-Ġurnal Uffiċjali tal-Unjoni Ewropea

               L 106/7

         DIRETTIVA 2009/34/KE TAL-PARLAMENT EWROPEW U TAL-KUNSILL
   tat-23 ta’ April 2009
   dwar dispożizzjonijiet komuni kemm għall-istrumenti tal-kejl kif ukoll għall-metodi ta’ kontroll metroloġiku
   (tfassil mill-ġdid)
   (Test b’relevanza għaż-ŻEE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u partikolarment l-Artikolu 95 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skont il-proċedura mniżżla fl-Artikolu 251 tat-Trattat (2),
   Billi:

               (1)

               Id-Direttiva tal-Kunsill 71/316/KEE tas-26 ta’ Lulju 1971 dwar l-approssimazzjoni tal-liġijiet tal-Istati Membri li għandhom x’jaqsmu ma’ dispożizzjonijiet komuni kemm għall-istrumenti tal-miżurazzjoni kif ukoll għall-metodi ta’ kontroll metroloġiku (3) ġiet emendata diversi drabi b’mod sostanzjali (4). Billi għandhom isiru emendi ulterjuri, għandha tiġi mfassla mill-ġdid fl-interess taċ-ċarezza.

               (2)

               F’kull Stat Membru, dispożizzjonijiet mandatorji jiddeterminaw il-karatteristiċi tekniċi tal-istrumenti tal-kejl u l-metodi tal-kontroll metroloġiku. Dawk ir-rekwiżiti jvarjaw minn Stat Membru għall-ieħor. Dawk id-differenzi jfixklu l-kummerċ u jistgħu joħolqu kondizzjonijiet mhux ugwali ta’ kompetizzjoni fi ħdan il-Komunità.

               (3)

               Wieħed mill-objettivi tal-kontrolli f’kull Stat Membru huwa li tingħata assigurazzjoni lill-konsumaturi li l-kwantitajiet imwassla jikkorrispondu għall-prezz imħallas. Konsegwentement, l-għan ta’ din id-Direttiva m’għandux ikun li jabolixxi dawk il-kontrolli iżda li telimina d-differenzi bejn ir-regoli sakemm dawn jikkostitwixxu tfixkil għall-kummerċ.

               (4)

               Dak it-tfixkil għall-funzjonament tas-suq intern jista’ jitnaqqas u jiġi eliminat jekk l-istess rekwiżiti japplikaw fl-Istati Membri, fil-bidu billi jikkompletaw id-disposizzjonijiet nazzjonali fis-seħħ u aktar tard, meta l-kondizzjoniijet meħtieġa jkunu ntlaħqu, billi jissostitwixxu dawk id-disposizzjonijiet nazzjonali.

               (5)

               Anke matul il-perjodu fejn jikkoeżistu mad-disposizzjoniet nazzjonali, ir-rekwiżiti Komunitarji jippermettu lill-kumpaniji biex jimmanifatturaw prodotti li jkollhom karatteristiċi tekniċi uniformi u jkunu għalhekk jistgħu jiġu kkummerċjlaizzati u jintużaw fil-Komunità kollha wara li jgħaddu mill-kontrolli tal-KE.

               (6)

               Ir-rekwiżiti tekniċi Komunitarji għad-disinn u t-tħaddim għandhom jiżguraw li l-istrumenti jagħtu kontinwament qisien li jkunu preċiżi biżżejjed għall-iskop maħsub tagħhom.

               (7)

               Il-konformità mar-rekwiżiti tekniċi tkun normalment ikkonfermata mill-Istati Membri qabel l-istrumenti tal-kejl jitqiegħdu fis-suq jew jintużaw għall-ewwel darba, u fejn ikun xieraq meta jkunu fis-servizz, konferma bħal din issir permezz ta’ proċeduri ta’ approvazzjoni tal-mudell u ta’ verifika. Biex ikun hemm moviment ħieles ta’ dawn l-istrumenti fi ħdan il-Komunità, huwa wkoll meħtieġ li jkun previst ir-rikonoxximent reċiproku tal-kontrolli fost l-Istati Membri u biex ikunu stabbiliti proċeduri xierqa ta’ approvazzjoni KE tal-mudell u ta’ verifika inizjali kif ukoll ta’ metodi KE ta’ kontroll metroloġiku skont din id-Direttiva u d-Direttivi separati rilevanti.

               (8)

               Il-preżenza, fuq strument tal-kejl jew prodott, ta’ sinjali jew marki li juru li għadda mill-kontrolli xierqa tindika li dak l-istrument jew prodott jissodisfa r-rekwiżiti tekniċi rilevanti tal-Komunità, u għalhekk li meta dak l-istrument jew prodott jiġi impurtat jew jibda jitħaddem ma jkunx meħtieġ li jkunu rripetuti l-kontrolli li jkunu diġà twettqu.

               (9)

               Ir-regoli metroloġiċi nazzjonali jkopru diversi kategoriji ta’ strumenti tal-kejl u prodotti. Din id-Direttiva tistabbilixxi d-dispożizzjonijiet ġenerali li jittrattaw, b’mod partikolari, il-proċeduri ta’ approvazzjoni tal-mudell KE u l-verifika inizjali, kif ukoll il-metodi KE ta’ kontroll metroloġiku. Id-Direttivi tal-implementazzjoni li jkopru d-diversi kategoriji ta’ strumenti u prodotti ser jistabbilixxu r-rekwiżiti tekniċi rigward id-disinn, it-tħaddim u l-preċiżjoni, il-proċeduri ta’ kontroll u, fejn xieraq, il-kondizzjonijiet li taħthom rekwiżiti tekniċi Komunitarji għandhom jissostitwixxu d-dispożizzjonijiet nazzjonali li jkunu fis-seħħ.

               (10)

               Il-miżuri meħtieġa għall-implimentazzjoni ta’ din id-Direttiva għandhom jiġu adottati skont id-Deċiżjoni tal-Kunsill 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni (5).

               (11)

               B’mod partikolari, il-Kummissjoni għandha tingħata s-setgħa biex temenda l-Annessi I u II ta’ din id-Direttiva u l-annessi għad-Direttivi separati. Peress li dawk il-miżuri huma ta’ kamp ta’ applikazzjoni ġenerali u huma mfassla biex jemendaw elementi mhux essenzjali ta’ din id-Direttiva u tad-Direttivi separati, dawn għandhom jiġu adottati skont il-proċedura regolatorja bi skrutinju prevista fl-Artikolu 5a tad-Deċiżjoni 1999/468/KE.

               (12)

               L-elementi ġodda introdotti f’din id-Direttiva jikkonċernaw biss il-proċeduri ta’ kumitat. Għalhekk m’hemmx bżonn li jiġu trasposti mill-Istati Membri.

               (13)

               Din id-Direttiva għandha tkun bla ħsara għall-obbligi tal-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi mniżżla fl-Anness III, Parti B,

         ADOTTAW DIN ID-DIRETTIVA:
   KAPITOLU I

      PRIĊIPJI BAŻIĊI

   Artikolu 1
   1.   Din id-Direttiva għandha tapplika għal:

               (a)

               strumenti kif definiti fil-paragrafu 2;

               (b)

               l-unitajiet ta’ kejl, l-armonizzazzjoni ta’ metodi ta’ kejl u kontroll metroloġiku u, fejn xieraq, il-mezzi meħtieġa għall-applikazzjoni ta’ dawn il-metodi;

               (ċ)

               l-iffissar, il-metodi ta’ kejl, il-kontroll metroloġiku u l-immarkar ta’ kwantitajiet tal-prodotti imballati minn qabel.

         2.   Għall-fini ta’ din id-Direttiva, “strumenti” għandha tfisser strumenti tal-kejl, komponenti ta’ strumenti tal-kejl, apparat addizzjonali u tagħmir tal-kejl.
   3.   L-ebda Stat Membru ma jista’, abbażi ta’ din id-Direttiva u d-Direttivi separati relatati magħha, jipprevjeni, jipprojbixxi jew jirrestrinġi t-tqegħid fis-suq u/jew id-dħul fis-servizz ta’ strument jew ta’ prodott deskritt fil-paragrafu 1 jekk dak l-istrument jew prodott iġib il-marki u/jew is-sinjali KE skont il-kondizzjonijiet stabbiliti f’din id-Direttiva u fid-Direttivi separati relatati mal-istrument jew prodott ikkonċernat.
   4.   L-Istati Membri għandhom jagħtu l-approvazzjoni tal-mudell KE u l-kontroll inizjali KE l-istess valur li jingħata lill-atti nazzjonali korrispondenti.
   5.   Id-Direttivi separati li jikkonċernaw il-kwistjonijiet imsemmija fil-paragrafu 1 għandhom jispeċifikaw:

               —

               b’mod partikolari, il-proċeduri u l-karatteristiċi ta’ kejl ta’, u r-rekwiżiti tekniċi għal, id-disinn u t-tħaddim tagħhom, fir-rigward tal-istrumenti msemmija fil-punt (a) tal-paragrafu 1,

               —

               ir-rekwiżiti li jikkonċernaw il-punti (b) u (c) tal-paragrafu 1.

         6.   Id-Direttivi separati jistgħu jiffissaw id-data li fiha d-disposizzjonijiet nazzjonali eżistenti jinbidlu mid-disposizzjonijet Kommunitarji.
   KAPITOLU II

      APPROVAZZJONI TAL-MUDELL KE

   Artikolu 2
   1.   L-Istati Membri għandhom jagħtu l-approvazzjoni tal-mudell KE skont id-dispożizzjonijiet ta’ din id-Direttiva u tad-Direttivi separati rilevanti.
   2.   L-approvazzjoni tal-mudell KE ta’ strumenti għandha tikkostitwixxi d-dħul tagħhom fil-verifika inizjali KE u, fejn dan tal-aħħar ma jkunx meħtieġ, l-awtorizzazzjoni li jitqiegħdu fis-suq u/jew idaħħluhom fis-servizz. Jekk id-Direttiva/i separata/i applikabbli għal kategorija ta’ strumenti teżenta/jeżentaw dik il-kategorija mill-approvazzjoni tal-mudell KE, l-istrumenti f’dik il-kategorija għandhom ikunu mdaħħlin direttament għall-kontroll inizjali tal-KE.
   3.   Jekk it-tagħmir ta’ spezzjoni tagħhom hekk jippermetti, l-Istati Membri għandhom jagħtu l-approvazzjoni tal-mudell KE għal kull strument li jissodisfa r-rekwiżiti stabbiliti f’din id-Direttiva u d-Direttivi separati relatati mal-istrument ikkonċernat.
   4.   Applikazzjoni għall-approvazzjoni tal-mudell KE tista’ ssir biss mill-fabbrikant jew ir-rappreżentant tiegħu stabbilit ġewwa l-Komunità. Għall-istess strument partikolari, tista’ ssir applikazzjoni fi Stat Membru wieħed biss.
   5.   Stat Membru li jkun ta approvazzjoni tal-mudell KE għandu jieħu l-passi meħtieġa biex jiżgura li jinżamm infurmat b’kull modifika ta’ jew żieda għall-mudell approvat. Huwa għandu jinforma lill-Istati Membri l-oħra b’dawn it-tibdiliet.
   Il-modifiki ta’ jew iż-żidiet għall-mudell approvat għandhom jirċievu approvazzjoni KE addizzjonali tal-mudell mill-Istat Membru li jkun ta l-approvazzjoni tal-mudell KE, fejn dawn il-bidliet jinfluwenzaw jew jistgħu jinfluwenzaw ir-riżultati tal-kejl jew il-kondizzjonijiet stipulati għall-użu tal-istrument.
   Madankollu, fil-każ ta’ mudell modifikat, għandha tingħata approvazzjoni ta’ mudell KE ġdida minflok żieda għaċ-ċertifikat oriġinali tal-approvazzjoni tal-mudell KE, jekk il-mudell jiġi modifikat wara li jkunu ġew modifikati jew adattati d-dispożizzjonijiet ta’ din id-Direttiva jew tad-Direttiva rilevanti separata b’mod li l-mudell modifikat jista’ jiġi approvat biss bis-saħħa tad-dispożizzjonijiet il-ġodda.
   Artikolu 3
   Meta l-approvazzjoni tal-mudell KE tingħata għal tagħmir anċillari, l-approvazzjoni għandha tispeċifika:

               (a)

               il-mudelli ta’ strument li miegħu dan it-tagħmir jista’ jitwaħħal jew li jista’ jkun inkorporat fih;

               (b)

               il-kondizzjonijiet ġenerali għat-tħaddim ġenerali tal-istrumenti li għalihom ġie approvat.

         Artikolu 4
   Meta strument ikun temm b’suċċess l-eżami tal-approvazzjoni tal-mudell KE stabbilit f’din id-Direttiva u f’Direttivi separati relatati ma’ dak l-istrument, l-Istat Membru li jkun għamel dak l-eżami għandu jħejji ċertifikat tal-approvazzjoni tal-mudell KE.
   Dak l-Istat Membru għandu jibgħat dak iċ-ċertifikat lill-applikant.
   Fil-każijiet previsti fl-Artikolu 11 ta’ din id-Direttiva jew f’Direttiva separata, l-applikant għandu, u fil-każijiet kollha l-oħra jista’, jwaħħal jew jara li jitwaħħal fuq kull strument li jikkonforma mal-mudell approvat is-sinjal ta’ approvazzjoni tal-KE muri fiċ-ċertifikat.
   Artikolu 5
   1.   L-approvazzjoni tal-mudell KE għandha tkun valida għal 10 snin. Din tista’ tiġi estiża għall-perjodi suċċessivi ta’ 10 snin. In-numru ta’ strumenti li jistgħu jiġu manifatturati skont il-mudell approvat m’għandux ikun limitat.
   L-approvazzjonijiet tal-mudelli KE mogħtija abbażi tad-dispożizzjonijiet ta’ din id-Direttiva u ta’ Direttiva separata ma jistgħux jiġu estiżi wara d-data tad-dħul fis-seħħ ta’ xi emenda lil, jew adattament ta’, dawk id-dispożizzjonijiet Komunitarji, fil-każijiet fejn dawn l-approvazzjonijiet tal-mudell KE ma setgħux ingħataw abbażi tad-dispożizzjonijiet il-ġodda.
   Meta l-approvazzjoni tal-mudell KE ma tiġix estiża, din l-approvazzjoni għandha madankollu tkompli tapplika għall-istrumenti li diġà fis-servizz.
   2.   Fejn isir użu ta’ tekniċi ġodda mhux previsti f’Direttiva separata, tista’ tingħata l-approvazzjoni tal-mudell KE b’effett limitat, wara konsultazzjonijiet minn qabel mal-Istati Membri l-oħra.
   Din tista’ tinkludi r-restrizzjonijiet li ġejjin:

               (a)

               limitu fuq in-numru ta’ strumenti li jistgħu jkunu koperti bl-approvazzjoni;

               (b)

               obbligu għan-notifika lill-awtoritajiet kompetenti tal-postijiet ta’ installazzjoni;

               (ċ)

               restrizzjonijiet fuq l-użu;

               (d)

               restrizzjonijiet speċjali dwar it-teknika użata.

         Madankollu, din tista’ ma tingħatax ħlief jekk:

               (a)

               id-Direttiva separata għal dik il-kategorija ta’ strumenti tkun daħlet fis-seħħ;

               (b)

               l-ebda deroga ma tkun saret mill-massimu ta’ żbalji permissibbli stabbiliti fid-Direttivi separati.

         Il-perjodu ta’ validità ta’ din l-approvazzjoni m’għandux jaqbeż is-sentejn. Dan jista’ jiġi estiż sa tliet snin.
   3.   L-Istat Membru li jkun ta l-approvazzjoni limitata tal-mudell KE msemmi fil-paragrafu 2 għandu japplika għall-aġġustament għall-progress tekniku tal-Annessi I u II ta’ din id-Direttiva, fejn xieraq, u tad-Direttivi separati, skont il-proċedura msemmija fl-Artikolu 17(2), hekk kif jikkunsidra li teknika ġdida uriet li kienet sodisfaċenti.
   Artikolu 6
   Meta l-approvazzjoni tad-disinn KE ma tkunx meħtieġa għal kategorija ta’ strumenti li tissodisfa r-rekwiżiti ta’ Direttiva separata, il-manifattur jista’, bir-responsabbiltà tiegħu stess, iwaħħal fuq l-istrumenti f’din il-kategorija is-sinjal speċjali deskritt fil-punt 3.3 tal-Anness I.
   Artikolu 7
   1.   L-Istat Membru li jkun ta l-approvazzjoni tad-disinn KE jista’ jirtiraha:

               (a)

               jekk l-istrumenti li għalihom tkun ingħatat din l-approvazzjoni ma jkunux konformi mad-disinn approvat jew mad-disposizzjonijieti tad-Direttiva separata rilevanti;

               (b)

               jekk ir-rekwiżiti metroloġiċi speċifikati fiċ-ċertifikat tal-approvazzjoni jew jekk id-dispożizzjonijiet tal-Artikolu 5(2) ma jiġux sodisfatti;

               (ċ)

               jekk jaċċerta li l-approvazzjoni ngħatat b’mod mhux adatt.

         2.   L-Istat Membru li jkun ta l-approvazzjoni tad-disinn KE għandu jirtirah jekk l-istrumenti mibnija skont disinn approvat juru fis-servizz difett ta’ natura ġenerali li ma jagħmluhomx xierqa għall-użu maħsub tagħhom.
   3.   Jekk l-Istat Membru li jkun ta l-approvazzjoni KE tal-mudell jkun infurmat minn Stat Membru ieħor bl-okkorrenza ta’ wieħed mill-każijiet koperti mil-paragrafi 1 u 2, għandu wkoll jieħu il-miżuri previsti f’dawk il-paragrafi, wara li jikkonsulta ma’ dak l-Istat Membru l-ieħor.
   4.   L-Istat Membru li jiddikjara li l-każ msemmi fil-paragrafu 2 ikun seħħ jista’ jissospendi t-tqegħid fis-suq u fis-servizz tal-istrumenti konċernati sakemm joħroġ avviż ieħor.
   Dan għandu jinforma immedjatament lill-Istati Membri l-oħra u lill-Kummissjoni, billi jagħti r-raġunijiet li fuqhom tkun ibbażata din id-deċiżjoni.
   L-istess proċedura għandha tapplika fil-każijiet msemmija fil-paragrafu 1, fir-rigward tal-istrumenti li jkun ġew eżentati mill-kontrolli inizjali KE, jekk il-manifattur, wara twissija debita, ma jġibx l-istrumenti f’konformità mad-disinn approvat jew mar-rekwiżiti tad-Direttiva separata rilevanti.
   5.   Jekk l-Istat Membru li jkun ta l-approvazzjoni KE tal-mudell jargumenta li l-każ imsemmi fil-paragrafu 2 li bih kien infurmat ikun seħħ, jew jargumenta li l-miżuri meħuda skont il-paragrafu 4 huma ġġustifikati, l-Istati Membri kkonċernati għandhom jagħmlu sforz biex isolvu dik il-kwistjoni.
   Il-Kummissjoni għandha tinżamm infurmata. Hija għandha, meta jkun meħtieġ, tlaqqa’ konsultazzjoni xierqa bil-għan li tinstab soluzzjoni.
   KAPITOLU III

      VERIFIKA INIZJALI

   Artikolu 8
   1.   Il-verifika inizjali tal-KE tikkostitwixxi l-eżami ta’ strument ġdid jew rikondizzjonat u l-konferma li jikkonforma mal-mudell approvat u/jew mar-rekwiżiti ta’ din id-Direttiva u d-Direttivi separati relatati mal-istrument ikkonċernat. Din tkun iċċertifikata bil-marka inizjali tal-KE.
   2.   Il-kontroll inizjali tal-KE tal-istrumenti tista’ ssir b’metodu ieħor minbarra l-kontroll tal-unità fil-każijiet speċifikati fid-Direttivi separati u skont il-proċeduri adottati.
   3.   Jekk it-tagħmir tagħhom jippermetti, l-Istati Membri għandhom iwettqu l-kontrolli inizjali KE tal-strumenti ppreżentati bħala li għandhom il-karatteristiċi tal-kejl u li jissodissfaw ir-rekwiżiti tekniċi ta’ kostruzzjoni u funzjonament stabbiliti mid-Direttivi separati relatati ma’ dik il-kategorija ta’ strumenti.
   4.   Fil-każ ta’ strumenti li jkollhom il-marka tal-kontroll inizjali KE, l-obbligu impost fuq l-Istati Membri skont l-Artikolu 1(3) għandu jibqa’ sal-aħħar tas-sena ta’ wara dik li fiha tkun twaħħlet il-marka tal-kontroll inizjali KE, sakemm Direttivi separati ma jipprovdux perjodu itwal.
   Artikolu 9
   1.   Meta strument jintbagħat għall-kontroll inizjali tal-KE, l-Istat Membru li jwettaq l-eżami għandu jiddetermina:

               (a)

               jekk l-istrument ikunx ta’ kategorija eżenti mill-approvazzjoni tal-mudell KE u, jekk dan ikun il-każ, jekk jissodisfax ir-rekwiżiti tal-kostruzzjoni teknika u t-tħaddim stabbiliti b’Direttivi separati fir-rigward ta’ dak l-istrument;

               (b)

               jekk l-istrument irċeviex l-approvazzjoni tal-mudell KE u, jekk dan ikun il-każ, jekk jikkonformax mal-mudell approvat, u mad-Direttivi separati fir-rigward ta’ dak l-istrument, fis-seħħ fid-data tal-ħruġ ta’ dik l-approvazzjoni tal-mudell KE.

         2.   L-eżami mwettaq fil-verifika inizjali tal-KE jirrigwarda partikolament, skont id-Direttivi separati:

               (a)

               il-karatteristiċi metroloġiċi;

               (b)

               l-iżbalji massimi permissibbli;

               (ċ)

               il-bini, safejn dan jiggarantixxi li l-karatteristiċi tal-kejl x’aktarx mhumiex ser jiddeterjoraw bil-kbir taħt kondizzjonijiet normali tal-użu;

               (d)

               il-preżenza ta’ iskrizzjonijiet stipulati u lastri tal-istampar jew dispożizzjonijiet għall-kontroll KE tal-immarkar inizjali.

         Artikolu 10
   Meta strument ikun għadda b’suċċess minn verifika inizjali tal-KE, skont ir-rekwiżiti ta’ din id-Direttiva u tad-Direttivi separati, il-marki ta’ kontroll parzjali jew finali tal-KE mfissra fl-Anness II, punt (3) għandhom jitwaħħlu ma’ dak l-istrument taħt ir-responsabiltà tal-Istat Membru konċernat skont ir-regoli stabbiliti f’dak il-Punt.
   Artikolu 11
   Meta verifika inizjali tal-KE ma tkunx meħtieġa għal kategorija ta’ strumenti li tissodisfa r-rekwiżiti ta’ Direttiva separata, il-manifattur għandu, bir-responsabiltà tiegħu stess, iwaħħal fuq l-istrumenti f’dik il-kategorija is-simbolu speċjali deskritt fil-punt 3.4 tal-Anness I.
   KAPITOLU IV

      DISPOŻIZZJONIJIET KOMUNI GĦALL-APPROVAZZJONI TAL-MUDELL KE U KEMM GĦALL-VERIFIKA INIZJALI TAL-KE

   Artikolu 12
   L-Istati Membri għandhom jieħdu l-miżuri kollha meħtieġa biex jimpedixxu l-użu fuq strumenti ta’ marki jew iskrizzjonijiet li jistgħu joħolqu konfużjoni mas-sinjali jew il-marki tal-KE.
   Artikolu 13
   Kull Stat Membru għandu jinnotifika lill-Istati Membri l-oħra u lill-Kummissjoni tas-servizzi, l-aġenziji u l-istituti li huma debitament awtorizzati li jwettqu eżamijiet previsti f’din id-Direttiva u fid-Direttivi separati, biex joħorġu ċertifikati ta’ approvazzjoni tal-mudell tal-KE u biex iwaħħlu l-marki ta’ verifika inizjali tal-KE.
   Artikolu 14
   L-Istati Membri jistgħu jitolbu li l-iskrizzjonijiet preskritti jsiru fil-lingwa jew fil-lingwi uffiċjali tagħhom.
   KAPITOLU V

      KONTROLL TA’ STRUMENTI FIS-SERVIZZ

   Artikolu 15
   Id-Direttivi separati għandhom jispeċifikaw ir-rekwiżiti ta’ kontroll għall-istrumenti fis-servizz li jkollhom sinjali jew marki tal-KE u partikolarment l-iżbalji massimi permissibbli fis-servizz. Jekk dispożizzjonijiet nazzjonali rigward strumenti li ma jkollhomx sinjali jew marki tal-KE jistipulaw rekwiżiti anqas ibsin, dawn tal-aħħar jistgħu jservu bħala kriterji għall-kontrolli.
   KAPITOLU VI

      AĠĠUSTAMENT TAD-DIRETTIVI GĦALL-PROGRESS TEKNIKU

   Artikolu 16
   L-emendi meħtieġa għall-aġġustament għall-progress tekniku tal-Annessi I u II ta’ din id-Direttiva u l-annessi għad-Direttivi separati msemmija fl-Artikolu 1 għandhom jiġu adottati mill-Kummissjoni. Dawk il-miżuri, imfassla biex jemendaw elementi mhux essenzjali ta’ din id-Direttiva u d-Direttivi separati, għandhom jiġu adottati skont il-proċedura regolatorja bi skrutinju msemmija fl-Artikolu 17(2).
   Madankollu, din il-proċedura m’għandhiex tapplika la għall-kapitolu dwar l-unitajiet tal-kejl imperjali tal-anness għad-Direttiva dwar l-unitajiet ta’ kejl u lanqas għall-annessi, dwar il-meded ta’ kwantità għall-kwantitajiet ta’ prodotti imballati minn qabel, għad-Direttivi dwar prodotti imballati minn qabel.
   Artikolu 17
   1.   Il-Kummissjoni għandha tkun assistita mill-Kumitat tal-Aġġustament għall-Progress Tekniku tad-Direttivi msemmija fl-Artikolu 16.
   2.   Fejn issir referenza għal dan il-paragrafu, għandhom japplikaw l-Artikolu 5a(1) sa (4) u l-Artikolu 7 tad-Deċiżjoni 1999/468/KE, skont id-disposizzjonijiet tal-Artikolu 8 tagħha.
   KAPITOLU VII

      DISPOŻIZZJONIJIET FINALI

   Artikolu 18
   Id-deċiżjonijiet kollha meħuda skont il-dispożizzjonijiet adottati fl-implimentazzjoni ta’ din id-Direttiva u tad-Direttivi separati dwar l-istrumenti kkonċernati u li jirrifjutaw li jagħtu jew li jestendu l-approvazzjoni tal-mudell KE, li jirtiraw din l-approvazzjoni, li jirrifjutaw li jagħmlu kontroll inizjali tal-KE jew li jipprojbixxi t-tqegħid fis-suq jew dħul fis-servizz għandhom jagħtu r-raġunijiet li fuqhom ikunu ġew ibbażati. Rifjut, irtirar jew projbizzjoni bħal din għandhom jiġu nnotifikati lill-parti kkonċernata, li għandha fl-istess ħin tkun infurmata bir-rimedji disponibbli għaliha taħt il-liġijiet fis-seħħ fl-Istati Membri u bil-limiti ta’ żmien permessi għall-eżerċizzju ta’ rimedji bħal dawn.
   Artikolu 19
   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li jadottaw fil-qasam kopert minn din id-Direttiva.
   Artikolu 20
   Id-Direttiva 71/316/KEE, kif emendata mill-atti elenkati fl-Anness III, Parti A, hi mħassra, bla ħsara għall-obbligi tal-Istati Membri relatati mal-limiti ta’ żmien għat-traspożizzjoni fil-liġi nazzjonali tad-Direttivi stabbiliti fl-Anness III, Parti B.
   Ir-referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skont it-tabella ta’ korrelazzjoni fl-Anness IV.
   Artikolu 21
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 22
   Din id-Direttiva hija indirizzata lill-Istati Membri.

      Magħmula fi Strasburgu, 23 ta’ April 2009.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         P. NEČAS

      (1)  Opinjoni tat-22 ta’ Ottubru 2008 (għadha ma ġietx ippubblikata fil-Ġurnal Uffiċjali).

      (2)  Opinjoni tal-Parlament Ewropew tal-4 ta’ Diċembru 2008 (għadha ma ġietx ippubblikata fil-Ġurnal Uffiċjali) u d-Deċiżjoni tal-Kunsill tat-23 ta’ Marzu 2009.

      (3)  ĠU L 202, 6.9.1971, p. 1.

      (4)  Ara l-Anness III, Parti A.

      (5)  ĠU L 184, 17.7.1999, p. 23.

      ANNESS I

         APPROVAZZJONI TAL-MUDELL KE

      1.   Applikazzjoni għall-approvazzjoni KE

                  1.1.

                  L-applikazzjoni u l-korrispondenza relatata magħha għandha ssir fil-lingwa uffiċjali skont il-liġijiet tal-Istat fejn issir l-applikazzjoni. L-Istat Membru għandu d-dritt li jitlob li d-dokumenti annessi jkunu wkoll miktuba bl-istess lingwa uffiċjali.
                  L-applikant għandu jibgħat fl-istess ħin lill-Istati Membri kollha kopja tal-applikazzjoni tiegħu.

                  1.2.

                  L-applikazzjoni għandha tkun fiha l-informazzjoni li ġejja:

                              (a)

                              l-isem u l-indirizz tal-manifattur jew tal-kumpanija, jew tar-rappreżentant awtorizzat tiegħu jew tal-applikant;

                              (b)

                              il-kategorija tal-istrument;

                              (ċ)

                              l-użu maħsub;

                              (d)

                              il-karatteristiċi tal-kejl;

                              (e)

                              l-isem kummerċjali, jekk ikun hemm, jew it-tip.

                  1.3.

                  L-applikazzjoni għandha tkun akkumpanjata mid-dokumenti meħtieġa għall-evalwazzjoni tagħha, f’żewġ kopji, u b’mod partikolari:

                              1.3.1.

                              deskrizzjoni b’mod partikolari ta’:

                                          (a)

                                          il-kostruzzjoni u t-tħaddim tal-istrument;

                                          (b)

                                          l-arranġamenti protettivi li jiżguraw tħaddim tajjeb;

                                          (ċ)

                                          l-apparati għar-regolazzjoni u l-aġġustament;

                                          (d)

                                          il-postijiet maħsuba għal:

                                                      —

                                                      marki ta’ verifika;

                                                      —

                                                      siġilli (fejn applikabbli).

                              1.3.2.

                              disinnji tal-bini ġenerali u, fejn meħtieġ, disinnji dettaljati ta’ komponenti importanti.

                              1.3.3.

                              disinn skematiku li juri l-prinċipji tat-tħaddim u, fejn meħtieġ, ritratt.

                  1.4.

                  L-applikazzjoni għandha tkun akkumpanjata, fejn xieraq, minn dokumenti rilevanti għall-approvazzjonijiet nazzjonali li jkunu diġà ngħataw.

            2.   Eżami għall-approvazzjoni KE

                  2.1.

                  L-eżami għandu jinkludi:

                              2.1.1.

                              studju tad-dokumenti u eżami tal-karatteristiċi ta’ kejl tal-mudell fil-laboratorji tas-servizzi metroloġiċi, f’laboratorji approvati jew fil-post tal-manifattura, tat-twassil jew tal-installazzjoni;

                              2.1.2.

                              jekk il-karatteristiċi ta’ kejl tal-mudell ikunu magħrufa fid-dettall, l-eżami biss tad-dokumenti ppreżentati.

                  2.2.

                  L-eżami għandu jkopri l-prestazzjoni sħiħa tal-istrument f’kondizzjonijiet normali tal-użu. F’kondizzjonijiet bħal dawn, dak l-istrument għandu jżomm il-karatteristiċi ta’ kejl meħtieġa.

                  2.3.

                  In-natura u l-iskop tal-eżami msemmi fil-punt 2.1 tista’ tkun speċifikata b’Direttivi separati.

                  2.4.

                  Is-servizz metroloġiku jista’ jitlob lill-applikant biex ipoġġi għad-dispożizzjoni tiegħu l-istandards u l-mezzi xierqa f’termini ta’ materjal u personal li jassisti għall-prestazzjoni tat-testijiet tal-approvazzjoni.

            3.   Ċertifikat u sinjal tal-approvazzjoni KE

                  3.1.

                  Iċ-ċertifikat għandu jagħti r-riżultati tal-eżami tal-mudell u għandu jispeċifika r-rekwiżiti l-oħra li jenħtieġ li jkun hemm konformità magħhom. Dan għandu jkun akkumpanjat b’deskrizzjonijiet, b’disinnji u b’dijagrammi meħtieġa biex ikun identifikat il-mudell u biex ikun spejgat it-tħaddim tiegħu. Is-sinjal tal-approvazzjoni previst fl-Artikolu 4 għandu jkun ittra stilizzata ε li jkollha:

                              —

                              fil-parti ta’ fuq, l-ittra kbira/ittri kbar distintiva/i tal-Istat Membru li ta l-approvazzjoni (B għall-Belġju, BG għall-Bulgarija, CZ għar-Repubblika Ċeka, DK għad-Danimarka, D għall-Ġermanja, EST għall-Estonja, IRL għall-Irlanda, EL għall-Greċja, E għal Spanja, F għal Franza, I għall-Italja, CY għal Ċipru, LV għal-Latvja, LT għal-Litwanja, L għal-Lussemburgu, H għall-Ungerija, M għal Malta, NL għall-Olanda, A għall-Awstrija, PL għall-Polonja, P għall-Portugall, RO għar-Rumanija, SI għas-Slovenja, SK għas-Slovakkja, FI għall-Finlandja, S għall-Isvezja, UK għar-Renju Unit) u l-aħħar żewġ numri tas-sena tal-approvazzjoni;

                              —

                              fil-parti t’isfel, tismija li għandha tkun iddeterminata mis-servizz metroloġiku li jkun ta l-approvazzjoni (numru tal-identifikazzjoni).

                        Eżempju ta’ dan is-sinjal tal-approvazzjoni jidher fil-punt 6.1.

                  3.2.

                  Fil-każ tal-approvazzjoni limitata KE, l-ittra P, bl-istess qisien tal-ittra stilizzata ε, għandha titpoġġa quddiem din l-ittra.
                  Eżempju ta’ dan is-sinjal tal-approvazzjoni limitata jidher fil-punt 6.2.

                  3.3.

                  Is-sinjal imsemmi fl-Artikolu 6 huwa l-istess bħas-sinjal tal-approvazzjoni KE, ħlief li l-ittra stilizzata ε hija maqluba simetrikament fuq assi vertikali u ma jkollu ebda indikazzjoni oħra ħlief jekk id-Direttivi separati jistipulaw mod ieħor.
                  Eżempju ta’ dan is-sinjal qed jintwera fil-punt 6.3.

                  3.4.

                  Is-sinjal imsemmi fl-Artikolu 11 huwa l-istess bħas-sinjal approvat KE f’exagonu.
                  Eżempju ta’ dan is-sinjal jidher fil-punt 6.4.

                  3.5.

                  Is-sinjali msemmija fil-punti 3.1 sa 3.4 u mwaħħla mill-manifattur skont id-dispożizzjonijiet ta’ din id-Direttiva għandhom jitwaħħlu f’punt viżibbli ta’ kull strument u t-tagħmir anċillari kollu ppreżentat għall-verifika, u għandhom ikunu jistgħu jinqraw u li ma jitħassrux. Jekk it-twaħħil tagħhom joħloq diffikultajiet tekniċi, jistgħu jsiru xi eċċezzjonijiet f’Direttivi separati jew ikunu aċċettati wara li jintlaħaq qbil bejn is-servizzi metroloġiċi tal-Istati Membri.

            4.   Id-depositu ta’ strument kampjun
      Fil-każijiet msemmija mid-Direttivi separati, is-servizz li jkun ta l-approvazzjoni jista’, jekk jikkunsidrah meħtieġ, jitlob id-deposizzjoni tal-istrument kampjun li għalih tkun ingħatat l-approvazzjoni. Minflok dak l-istrument kampjun, is-servizz jista’ jawtorizza d-depositu ta’ partijiet tal-istrument, ta’ mudelli magħmula fi skala mnaqqsa, jew ta’ disinnji, u għandu jsemmi dan fuq iċ-ċertifikat tal-approvazzjoni KE.
      5.   Tħabbir tal-approvazzjoni

                  5.1.

                  Fl-istess ħin meta il-parti kkonċernata tkun innotifikata, kopji taċ-ċertifikat tal-approvazzjoni KE għandhom jintbagħtu lill-Kummissjoni u lill-Istati Membri l-oħra; dawn tal-aħħar jistgħu jiksbu wkoll kopji tar-rapporti tal-eżamijiet metroloġiċi, jekk hekk jixtiequ.

                  5.2.

                  L-irtirar tal-approvazzjoni ta’ mudell KE u l-komunikazzjonijiet l-oħra li jikkonċernaw l-estensjoni u l-validità tad-disinn approvat KE għandhom ikunu suġġetti wkoll għall-proċedura ta’ tħabbir imsemmija fil-punt 5.1.

                  5.3.

                  Stat Membru li jirrifjuta li jagħti l-approvazzjoni ta’ mudell KE għandu jinforma lill-Istati Membri l-oħra u lill-Kummissjoni bid-deċiżjoni tiegħu.

            6.   Sinjali relattivi għall-approvazzjoni tal-mudell KE

                  6.1.

                  Sinjal tal-approvazzjoni tal-mudell KE

                              Eżempju:

                              Approvazzjoni tal-mudell KE mogħtija mis-Servizz Metroloġiku tal-Ġermanja fl-1971 (ara l-punt 3.1, l-ewwel inċiż)
                              Numru tal-identifikazzjoni tal-approvazzjoni tal-mudell KE (ara l-punt 3.1, it-tieni inċiż)

                  6.2.

                  Sinjal tal-approvazzjoni limitata tal-mudell KE (ara l-punt 3.2)

                              Eżempju:

                              L-approvazzjoni limitata tal-mudell KE mogħtija mis-Servizz Metroloġiku tal-Ġermanja fl-1971.
                              Numru tal-identifikazzjoni tal-approvazzjoni tal-mudell KE.

                  6.3.

                  Sinjal ta’ eżenzjoni mill-approvazzjoni tal-mudell KE (ara l-punt 3.3)

                              Eżempju:

                  6.4.

                  Sinjal tal-approvazzjoni tal-mudell KE għall-istrumenti eżentati mill-verifika inizjali KE (ara l-punt 3.4)

                              Eżempju:

                              L-approvazzjoni tal-mudell KE mogħtija mis-Servizz Metroloġiku tal-Ġermanja fl-1971.
                              Numru tal-identifikazzjoni tal-approvazzjoni tal-mudell KE.

      ANNESS II
      VERIFIKA INIZJALI KE
      1.   Punti Ġenerali

                  1.1.

                  Il-verifika inizjali KE tista’ ssir f’wieħed jew iktar stadji (normalment tnejn).

                  1.2.

                  Suġġett għad-dispożizzjonijiet tad-Direttivi separati:

                              1.2.1.

                              il-verifika inizjali KE għandha issir fi stadju wieħed fuq strumenti li jikkostitwixxu oġġett sħiħ meta joħorġu mill-fabbrika, jiġifieri strumenti li, teoretikament, jistgħu jiġu trasferiti fil-post tal-installazzjoni tagħhom mingħajr ma jkollhom jiżżarmaw;

                              1.2.2.

                              il-verifika inizjali KE għandha ssir f’żewġ stadji jew aktar għall-istrumenti li t-tħaddim korrett tagħhom jiddependi fuq il-kondizzjonijiet li fihom ikunu ġew installati jew użati;

                              1.2.3.

                              l-ewwel stadju tal-proċedura ta’ verifika għandu jiżgura, b’mod partikolari, li l-istrument ikun konformi mal-mudell KE approvat jew, fil-każ ta’ strumenti eżentati mill-approvazzjoni tal-mudell, li jkunu konformi mad-disposizzjonijiet rilevanti.

            2.   Post tal-verifika inizjali KE

                  2.1.

                  Jekk id-Direttivi separati ma jispeċifikawx il-post fejn għandha ssir il-verifika, l-istrumenti li għandhom jiġu vverifikati fi stadju wieħed biss għandhom jiġu vverifikati fil-post magħżul mis-servizz metroloġiku kkonċernat.

                  2.2.

                  L-istrumenti li għandhom jiġu vverifikati f’żewġ stadji jew aktar għandhom jiġu vverifikati mis-servizz metroloġiku territorjalment kompetenti.

                              2.2.1.

                              L-aħħar stadju ta’ verifika għandu jsir fil-post tal-installazzjoni.

                              2.2.2.

                              L-istadji ta’ verifika l-oħrajn għandhom isiru kif stabbilit fil-punt 2.1.

                  2.3.

                  B’mod partikolari, meta l-verifika ssir barra mill-uffiċċju ta’ verifika, is-servizz metroloġiku li jwettaq il-verifika jista’ jitlob lill-applikant:

                              —

                              biex ipoġġi għad-dispożizzjoni tiegħu l-istandards u l-mezzi xierqa f’termini ta’ materjal u personal li jassisti għall-prestazzjoni tal-verifika;

                              —

                              biex jipprovdi kopja taċ-ċertifikat tal-approvazzjoni KE.

            3.   Marki ta’ verifika inizjali KE
      3.1.   Deskrizzjoni tal-marki ta’ verifika inizjali KE.

                  3.1.1.

                  Suġġetti għad-dispożizzjonijiet ta’ Direttivi separati, marki ta’ verifika inizjali KE li jitwaħħlu skont il-punt 3.3 għandhom ikunu kif ġej:

                              3.1.1.1.

                              il-verifika finali KE għandha tkun komposta minn żewġ timbri:

                                          (a)

                                          l-ewwel waħda tikkonsisti fl-ittra żgħira “e” li jkun fiha:

                                                      —

                                                      fin-nofs ta’ fuq, l-ittra kbira/ittri kbar distintiva/i tal-Istat Membru fejn issir l-ispezzjoni oriġinali (B għall-Belġju, BG għall-Bulgarija, CZ għar-Repubblika Ċeka, DK għad-Danimarka, D għall-Ġermanja, EST għall-Estonja, IRL għall-Irlanda, EL għall-Greċja, E għal Spanja, F għal Franza, I għall-Italja, CY għal Ċipru, LV għal-Latvja, LT għal-Litwanja, L għal-Lussemburgu, H għall-Ungerija, M għal Malta, NL għall-Olanda, A għall-Awstrija, PL għall-Polonja, P għall-Portugall, RO għar-Rumanija, SI għas-Slovenja, SK għas-Slovakkja, FI għall-Finlandja, S għall-Isvezja, UK għar-Renju Unit) flimkien, fejn meħtieġ, ma’ xi waħda jew aktar mill-figuri li jidentifikaw suddiviżjoni territorjali jew amministrattiva;

                                                      —

                                                      fin-nofs t’isfel, in-numru tal-identifikazzjoni tal-aġent jew l-uffiċċju tal-verifika;

                                          (b)

                                          it-tieni timbru għandu jikkonsisti fl-aħħar żewġ figuri tas-sena tal-verifika, f’exagonu.

                              3.1.1.2.

                              Il-marka ta’ verifika parzjali KE għandha tikkonsisti biss fl-ewwel timbru. Din għandha sservi wkoll bħala siġill.

            3.2.   Għamla u qisien tal-marki

                  3.2.1.

                  Id-disinji mehmuża juru l-għamla, il-qisien u l-kontorni tal-ittri u n-numri tal-marki tal-verifika inizjali KE kif stabiliti fil-punt 3.1; l-ewwel żewġ disinji juru l-partijiet varji tat-timbru u t-tielet huwa eżempju ta’ timbru. Il-qisien mogħtija fid-disinji huma valuri relattivi; dawn huma funzjoni tad-dijametru taċ-ċirku deskritt madwar l-ittra żgħira “e” u madwar il-medda tal-exagonu.
                  Id-dijametri reali taċ-ċrieki deskritti madwar il-marki huma 1.6 mm, 3.2 mm, 6.3 mm, 12.5 mm.

                  3.2.2.

                  Is-servizzi metroloġiċi tal-Istati Membri għandhom jgħamlu skambju bejniethom tad-disinji oriġinali tal-marki ta’ verifika inizjali KE, li jkunu konformi mal-mudelli fid-disinji annessi.

            3.3.   Twaħħil tal-marki

                  3.3.1.

                  Il-marka tal-verifika finali KE għandha titwaħħal fil-post allokat fuq l-istrument meta dan tal-aħħar ikun ġie kompletament ivverifikat u jkun rikonoxxut li jkun konformi mar-rekwiżiti tal-KE.

                  3.3.2.

                  Il-marka tal-verifika parzjali KE għandha titwaħħal:

                              3.3.2.1.

                              meta l-verifika ssir f’diversi stadji fuq l-istrument jew fuq parti mill-istrument li jissodisfa l-kondizzjonijiet stabbiliti għat-tħaddim minbarra dawk fil-post tal-installazzjoni, fil-post fejn jitwaħħal it-timbru bid-data jew f’xi post ieħor speċifikat fid-Direttivi separati.

                              3.3.2.2.

                              fil-każijiet kollha bħala siġill, fil-postijiet speċifikati fid-Direttivi separati.

      ANNESS III

         PARTI A

         Direttiva mħassra flimkien ma’ lista tal-emendi suċċessivi tagħha

      (imsemmija fl-Artikolu 20)

                  Direttiva tal-Kunsill 71/316/KEE
                  (ĠU L 202, 6.9.1971, p. 1)

                  Att ta’ Adeżjoni tal-1972, Anness I, Punt X.12
                  (ĠU L 73, 27.3.1972, p. 118)

                  Direttiva tal-Kunsill 72/427/KEE
                  (ĠU L 291, 28.12.1972, p. 156)

                  Att ta’ Adeżjoni tal-1979, Anness I, punt X.A
                  (ĠU L 291, 19.11.1979, p. 108)

                  Direttiva tal-Kunsill 83/575/KEE
                  (ĠU L 332, 28.11.1983, p. 43)

                  Att ta’ Adeżjoni tal-1985, Anness I, punt IX.A.7
                  (ĠU L 302, 15.11.1985, p. 212)

                  Direttiva tal-Kunsill 87/354/KEE
                  (ĠU L 192, 11.7.1987, p. 43)

                  Biss għal dak li għandu x’jaqsam mar-referenzi magħmula għad-Direttiva 71/316/KEE fl-Artikolu 1 u l-Anness, punt 4

                  Direttiva tal-Kunsill 87/355/KEE
                  (ĠU L 192, 11.7.1987, p. 46)

                  Direttiva tal-Kunsill 88/665/KEE
                  (ĠU L 382, 31.12.1988, p. 42)

                  L-Artikolu 1(1) biss

                  Att ta’ Adeżjoni tal-1994, Anness I, Punt XI.C.VII.1
                  (ĠU C 241, 29.8.1994, p. 211)

                  Regolament tal-Kunsill (KE) Nru 807/2003
                  (ĠU L 122, 16.5.2003, p. 36)

                  L-Anness III, punt 5 biss

                  Att ta’ Adeżjoni tal-2003, Anness II, Punt I.D.1
                  (ĠU L 236, 23.9.2003, p. 64)

                  Direttiva tal-Kunsill 2006/96/KE
                  (ĠU L 363, 20.12.2006, p. 81)

                  Biss għal dak li għandu x’jaqsam mar-referenzi magħmula għad-Direttiva 71/316/KEE fl-Artikolu 1 u l-Anness punt B.1

                  Direttiva tal-Kummissjoni 2007/13/KE
                  (ĠU L 73, 13.3.2007, p. 10)

         PARTI B

         Limiti ta’ żmien għat-traspożizzjoni fil-liġi nazzjonali

      (imsemmija fl-Artikolu 20)

                  Direttiva

                  Limitu ta’ żmien għat-traspożizzjoni

                  71/316/KEE

                  fit-30 ta’ Jannar 1973.

                  83/575/KEE

                  fl-1 ta’ Jannar 1985.

                  87/354/KEE

                  fil-31 ta’ Diċembru 1987.

                  87/355/KEE

                  fil-31 ta’ Diċembru 1987.

                  2006/96/KE

                  fl-1 ta’ Jannar 2007.

                  2007/13/KE

                  fid-9 ta’ Marzu 2008.

      ANNESS IV

         TABELLA TA’ KORRELAZZJONI

                  Direttiva 71/316/KEE

                  Din id-Direttiva

                  Artikolu 1(1)(a)

                  Artikolu 1(1) punt (a) u Artikolu 1(2)

                  Artikolu 1(1)(b)

                  Artikolu 1(1) punt (b)

                  Artikolu 1(1)(c)

                  Artikolu 1(1) punt (c)

                  Artikolu 1(2)

                  Artikolu 1(3)

                  Artikolu 1(3)

                  Artikolu 1(4)

                  Artikolu 1(4), l-ewwel subparagrafu

                  Artikolu 1(5)

                  Artikolu 1(4) it-tieni subparagrafu

                  Artikolu 1(6)

                  Artikolu 2(1)

                  Artikolu 2(2)

                  Artikolu 2(2)

                  Artikolu 2(3)

                  Artikolu 2(3)

                  Artikolu 2(4)

                  Artikolu 2(4)

                  Artikolu 2(5)

                  Artikolu 2(5)

                  Artikolu 2(1)

                  Artikolu 3, formulazzjoni introduttiva

                  Artikolu 3, formulazzjoni introduttiva

                  Artikolu 3, l-ewwel inċiż

                  Artikolu 3 punt (a)

                  Artikolu 3 it-tieni inċiż

                  Artikolu 3 punt (b)

                  Artikolu 4, l-ewwel sentenza

                  Artikolu 4, l-ewwel u t-tieni subparagrafu

                  Artikolu 4, it-tieni sentenza

                  Artikolu 4, it-tielet subparagrafu

                  Artikolu 5(1)

                  Artikolu 5(1)

                  Artikolu 5(2), l-ewwel subparagrafu

                  Artikolu 5(2), l-ewwel subparagrafu

                  Artikolu 5(2), it-tieni subparagrafu, formulazzjoni introduttiva

                  Artikolu 5(2), it-tieni subparagrafu, formulazzjoni introduttiva

                  Artikolu 5(2), it-tieni subparagrafu, l-ewwel inċiż

                  Artikolu 5(2), it-tieni subparagrafu, punt (a)

                  Artikolu 5(2) it-tieni subparagrafu, it-tieni inċiż

                  Artikolu 5(2), it-tieni subparagrafu, punt (b)

                  Artikolu 5(2) it-tieni subparagrafu, it-tielet inċiż

                  Artikolu 5(2), it-tieni subparagrafu, punt (c)

                  Artikolu 5(2), it-tieni subparagrafu, ir-raba’ inċiż

                  Artikolu 5(2), it-tieni subparagrafu, punt (d)

                  Artikolu 5(2), it-tielet subparagrafu, formulazzjoni introduttorja

                  Artikolu 5(2), it-tielet subparagrafu, formulazzjoni introduttorja

                  Artikolu 5(2), it-tielet subparagrafu, l-ewwel inċiż

                  Artikolu 5(2), it-tielet subparagrafu, punt (a)

                  Artikolu 5(2), it-tielet subparagrafu, it-tieni inċiż

                  Artikolu 5(2), it-tielet subparagrafu, punt (b)

                  Artikolu 5(2), ir-raba’ subparagrafu

                  Artikolu 5(2), ir-raba’ subparagrafu

                  Artikolu 5(3)

                  Artikolu 5(3)

                  Artikolu 6

                  Artikolu 6

                  Artikolu 7(1), (2) u (3)

                  Artikolu 7(1), (2) u (3)

                  Artikolu 7(4), l-ewwel sentenza

                  Artikolu 7(4), l-ewwel subparagrafu

                  Artikolu 7(4), it-tieni sentenza

                  Artikolu 7(4), it-tieni subparagrafu

                  Artikolu 7(4), it-tielet sentenza

                  Artikolu 7(4), it-tielet subparagrafu

                  Artikolu 7(5)

                  Artikolu 7(5)

                  Artikolu 8(1), punt (a)

                  Artikolu 8(1)

                  Artikolu 8(1), punt (b)

                  Artikolu 8(2)

                  Artikolu 8(2)

                  Artikolu 8(3)

                  Artikolu 8(3)

                  Artikolu 8(4)

                  Artikolu 9(1)

                  Artikolu 9(1)

                  Artikolu 9(2), formulazzjoni introduttiva

                  Artikolu 9(2), formulazzjoni introduttiva

                  Artikolu 9(2), l-ewwel inċiż

                  Artikolu 9(2), punt (a)

                  Artikolu 9(2), it-tieni inċiż

                  Artikolu 9(2), punt (b)

                  Artikolu 9(2), it-tielet inċiż

                  Artikolu 9(2), punt (c)

                  Artikolu 9(2), ir-raba’ inċiż

                  Artikolu 9(2), punt (d)

                  Artikoli 10 u 11

                  Artikoli 10 u 11

                  Artikoli 12, 13 u 14

                  Artikoli 12, 13 u 14

                  Artikolu 15

                  Artikolu 15

                  Artikolu 16, l-ewwel sentenza

                  Artikolu 16, l-ewwel paragrafu

                  Artikolu 16, it-tieni sentenza

                  Artikolu 16, it-tieni paragrafu

                  Artikolu 17

                  —

                  Artikolu 18(1)

                  Artikolu 17(1)

                  Artikolu 18(2) l-ewwel subparagrafu

                  Artikolu 17(2)

                  Artikolu 18(2) it-tieni subparagrafu

                  —

                  Artikolu 18(3)

                  —

                  Artikolu 19

                  Artikolu 18

                  Artikolu 20(1)

                  —

                  Artikolu 20(2)

                  Artikolu 19

                  —

                  Artikoli 20 u 21

                  Artikolu 21

                  Artikolu 22

                  Anness I

                  Anness I

                  Punti 1 u 1.1

                  Punti 1 u 1.1

                  Punt 1.2, formulazzjoni introduttiva

                  Punti 1.2, formulazzjoni introduttiva

                  Punt 1.2, l-ewwel inċiż

                  Punt 1.2(a)

                  Punt 1.2, it-tieni inċiż

                  Punt 1.2(b)

                  Punt 1.2, it-tielet inċiż

                  Punt 1.2(c)

                  Punt 1.2, ir-raba’ inċiż

                  Punt 1.2(d)

                  Punt 1.2, il-ħames inċiż

                  Punt 1.2(e)

                  Punt 1.3

                  Punt 1.3

                  Punt 1.3.1, formulazzjoni introduttiva

                  Punt 1.3.1, formulazzjoni introduttiva

                  Punt 1.3.1, l-ewwel inċiż

                  Punt 1.3.1(a)

                  Punt 1.3.1, it-tieni inċiż

                  Punt 1.3.1(b)

                  Punt 1.3.1, it-tielet inċiż

                  Punt 1.3.1(c)

                  Punt 1.3.1, ir-raba’ inċiż

                  Punt 1.3.1(d)

                  Punt 1.3.2 sa Punt 5

                  Punt 1.3.2 sa Punt 5

                  Punt 5.2

                  Punt 5.1

                  Punt 5.3

                  Punt 5.2

                  Punt 5.4

                  Punt 5.3

                  Punt 6 sa Punt 6.4

                  Punt 6 sa Punt 6.4

                  Anness II

                  Anness II

                  —

                  Anness III

                  —

                  Anness IV


title: Direttiva 2006/114/KE tal-Parlament Ewropew u tal-Kunsill tat- 12 ta' Diċembru 2006 dwar reklamar qarrieqi u komparattiv (verżjoni kodifikata) Test b’relevanza għaż-ŻEE.

text:
               27.12.2006

               MT

               Il-Ġurnal Uffiċjali ta’ l-Unjoni Ewropea

               21

         DIRETTIVA 2006/114/KE TAL-PARLAMENT EWROPEW U TAL-KUNSILL
   tat-12 ta' Diċembru 2006
   dwar reklamar qarrieqi u komparattiv
   (verżjoni kodifikata)
   (Test b’relevanza għaż-ŻEE)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’ mod partikolari l-Artikolu 95 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skond il-proċedura stabbilita fl-Artikolu 251 tat-Trattat (2),
   Billi:

               (1)

               Id-Direttiva 84/450/KEE tal- Kunsill ta’ l-10 ta' Settembru 1984 dwar reklamar qarrieqi u komparattiv (3) ġiet emendata kemm-il darba b’mod sostanzjali (4). Għal iktar ċarezza u razzjonalità, l-imsemmija Direttiva għandha tiġi kkodifikata.

               (2)

               Il-liġijiet kontra reklamar qarrieqi li hemm fis-seħħ fl-Istati Membri jvarjaw ħafna. La darba r-reklamar jmur lil hinn mill-fruntieri ta’ Stati Membri individwali, għandu effett dirett fuq il-funzjonament bla xkiel tas-suq intern.

               (3)

               Ir-reklamar qarrieqi u r-reklamar komparattiv kontra l-liġi jistgħu jwasslu għad-distorsjoni tal-kompetizzjoni fis-suq intern.

               (4)

               Ir-reklamar, sew jekk jirriżultax f’kuntratt jew le, jaffettwa l-qagħda ekonomika tal-konsumaturi u kummerċjanti.

               (5)

               Id-differenzi bejn il-liġijiet ta’ l-Istati Membri dwar ir-reklamar li jqarraq fin-negozju jfixklu t-twettiq ta’ kampanji ta’ reklamar lil hinn minn fruntieri nazzjonali u hekk jaffettwaw iċ-ċirkulazzjoni libera tal-merkanzija u l-provvista ta’ servizzi.

               (6)

               Il-kisba tal-kompletezza tas-suq intern tfisser firxa wiesgħa ta' għażla. Ladarba l-konsumaturi u l-kummerċjanti jistgħu u għandhom jagħmlu l-aħjar użu possibbli mis-suq intern, u r-reklamar huwa mezz importanti ħafna sabiex joħloq sbokki ġenwini għall-merkanzija u servizzi fi ħdan il-Komunità kollha, id-dispożizzjonijiet bażiċi li jirregolaw il-forma u l-kontenut ta' reklamar komparattiv għandhom ikunu uniformi u l-kondizzjonijiet għall-użu ta' reklamar komparattiv fl-Istati Membri għandhom ikunu armonizzati. Jekk dawn il-kondizzjonijiet ikunu sodisfatti, dan il-fatt għandu jgħin sabiex juri oġġettivament il-meriti tal-prodotti komparabbli diversi. Ir-reklamar komparattiv jista' jistimula wkoll kompetizzjoni bejn il-fornituri tal-merkanzija u s-servizzi għal vantaġġ tal-konsumatur.

               (7)

               Għandhom jiġu stabbiliti kriterji minimi u oġġettivi sabiex jiġi determinat jekk reklamar huwiex qarrieqi.

               (8)

               Ir-reklamar komparattiv, meta jikkompara karatteristiċi materjali, relevanti, verifikabbli u rappreżentattivi u ma jkunx qarrieqi, jista' jkun mezz leġittimu sabiex jinforma lill-konsumaturi bil-vantaġġ tagħhom. Hu siewi li jkun hemm kunċett wiesa' ta' reklamar komparattiv sabiex jirregola l-modi kollha ta' reklamar komparattiv.

               (9)

               Il-kondizzjonijiet għal reklamar komparattiv permess, sa fejn jirrigwarda l-paragun, għandhom ikunu stabbiliti sabiex jistabbilixxu liema prattiċi relatati mar-reklamar komparattiv jistgħu jgħawġu l-kompetizzjoni, ikunu detrimentali għal kompetituri u jkollhom effett negattiv fuq l-għażla tal-konsumatur. Dawn il-kondizzjonijiet ta' reklamar permess għandhom jinkludu kriterji ta' paragun oġġettiv ta' karatteristiċi ta' merkanzija u servizzi.

               (10)

               Il-konvenzjonijiet internazzjonali dwar id-drittijiet ta' l-awtur kif ukoll id-dispożizzjonijiet nazzjonali dwar ir-responsabbiltà kuntrattwali u mhux kuntrattwali għandhom japplikaw meta r-riżultati ta' testijiet komparattivi mwettqa minn terzi jissemmew jew ikunu riprodotti f'reklamar komparattiv;

               (11)

               Il-kondizzjonijiet ta' reklamar komparattiv għandhom ikunu kumulattivi u rispettati kollha kemm huma. Skond it-Trattat, l-għażla ta' forom u metodi għall-implimentazzjoni ta' dawn il-kondizzjonijiet għandhom jitħallew għall-Istati Membri, sakemm dawk il-forom u metodi mhumiex diġà stipulati minn din id-Direttiva.

               (12)

               Dawn il-kondizzjonijiet għandhom jinkludu, b'mod partikulari, konsiderazzjoni għad- dispożizzjonijiet li jirriżultaw mir-Regolament tal-Kunsill (KE) Nru 510/2006 ta' l-20 ta' Marzu 2006 dwar il-protezzjoni ta' l-indikazzjonijiet ġeografiċi u d-desinjazzjonijiet ta' oriġini għall-prodotti agrikoli u oġġetti ta' l-ikel (5), u b'mod partikulari l-Artikolu 13 tiegħu, u tad-dispożizzjonijiet l-oħra tal-Komunità adottati fil-qasam agrikolu.

               (13)

               L-Artikolu 5 ta' l-Ewwel Direttiva tal-Kunsill 89/104/KEE tal-21 ta' Diċembru 1988 sabiex jiġu approssimati l-liġijiet ta' l-Istati Membri dwar it-trade marks
                   (6) jagħti drittijiet esklussivi lill-proprjetarju ta' trade mark reġistrata, inkluż id-dritt li jipprevjeni lil terzi milli jużaw, fin-negozju, kull simbolu li jkun identiku jew simili għat-trade mark relattivament għal merkanzija jew servizzi identiċi jew ukoll, fejn ikun il-każ, għal merkanzija oħra.

               (14)

               Madankollu, jistà jkun indispensabbli, sabiex isir reklamar komparattiv effettiv, li jiġu identifikati l-merkanzija jew servizzi ta' kompetitur u li jagħmel referenza għal trade mark jew isem ta' ditta li tagħhom dan ta' l-aħħar ikun il-proprjetarju.

               (15)

               Dan l-użu ta' trade mark, isem ta' ditta jew marki distintivi oħra, ma jiksirx dan id-dritt esklussiv f'każi fejn ikun konformi mal-kondizzjonijiet stipulati minn din id-Direttiva, l-iskop maħsub huwa biss li jiddistingwu bejniethom u b'hekk li oġġettivament joħorġu aħjar id-differenzi.

               (16)

               Il-persuni jew organizzazzjonijiet meqjusa skond il-liġi nazzjonali li jkollhom interess leġittimu fil-kwistjoni għandhom ikollhom faċilitajiet sabiex jagħtu bidu għal proċeduri kontra reklamar qarrieqi u r-reklamar komparattiv kontra l-liġi quddiem qorti jew quddiem awtorità amministrattiva li tkun kompetenti sabiex tiddeċidi dwar l-ilmenti jew sabiex jagħtu bidu għal proċeduri legali xierqa.

               (17)

               Il-qrati jew l-awtoritajiet amministrattivi għandhom ikollhom setgħat li bihom ikunu jistgħu jordnaw jew jiksbu l-waqfien ta' reklamar qarrieqi u reklamar komparattiv mhux permess. F'ċerti każijiet jista' jkun mixtieq li jipprojbixxu reklamar qarrieqi u reklamar komparattiv mhux permess anke qabel dan jiġi ppubblikat. Madankollu, dan bl-ebda mod ma jimplika li l-Istati Membri huma obbligati li jdaħħlu regoli li jeħtieġu vvettjar sistematiku minn qabel ta' reklamar.

               (18)

               Il-kontroll volontarju eżerċitat mill-korpi awto-regolatorji sabiex jeliminaw reklamar qarrieqi jew reklamar komparattiv kontra l-liġi jista' jevita r-rikors għal azzjoni amministrattiva jew ġudizzjarja u għandu għalhekk ikun imħeġġeġ.

               (19)

               Waqt li l-oneru tal-prova għandu jiġi stabbilit skond il-liġi nazzjonali, huwa xieraq li l-qrati u l-awtoritajiet amministrattivi jkunu jistgħu jobbligaw lill-kummerċjanti jipproduċu prova dwar l-eżattezza tal-pretensjonijiet fattwali li jkunu ressqu.

               (20)

               Ir-regolamentazzjoni ta' reklamar komparattiv hija meħtieġa għall-funzjonament bla xkiel tas-suq intern. Hija għalhekk meħtieġa azzjoni fil-livell Komunitarju. L-adozzjoni ta' Direttiva huwa l-istrument addatt għaliex din tistipula prinċipji uniformi ġenerali fil-waqt li tippermetti lill-Istati Membri li jagħżlu l-forma u l-metodu xieraq li bihom jilħqu dawn l-għanijiet. Dan ikun skond il-prinċipju ta' sussidjarjetà.

               (21)

               Din id-Direttiva għandha tkun bla ħsara għall-obbligi ta’ l-Istati Membri rigward it-termini ta’ żmien għat-traspożizzjoni fil-liġi nazzjonali u għall-applikazzjoni tad-Direttivi kif stabbilit fil-Parti B ta' l-Anness I,

         ADOTTAW DIN ID-DIRETTIVA:
   Artikolu 1
   L-għan ta’ din id-Direttiva huwa li tipproteġi lill-kummerċjanti minn reklamar qarrieqi u mill-konsegwenzi żleali tiegħu u tistabbilixxi l-kondizzjonijiet li taħthom huwa permess ir-reklamar komparattiv.
   Artikolu 2
   Għall-finijiet ta’ din id-Direttiva:

               (a)

               “reklamar” tfisser l-għemil ta’ rappreżentazzjoni fi kwalunkwe forma b’konnessjoni ma’ kummerċ, negozju, sengħa jew professjoni sabiex jippromwovi l-provvista ta’ merkanzija jew servizzi, inkluż proprjetà immobbli, drittijiet u obbligi;

               (b)

               “reklamar qarrieqi” tfisser kull reklamar li, bi kwalunkwe mod, inkluża l-preżentazzjoni tiegħu, iqarraq jew probabbilment iqarraq bil-persuni li lejhom ikun indirizzat jew li għandhom jasal u li, minħabba n-natura qarrieqa tiegħu, probabbilment jaffettwa l-imġiba ekonomika tagħhom jew li, għal dawk ir-raġunijiet, jagħmel ħsara jew probabbilment jagħmel ħsara lil xi kompetitur;

               (ċ)

               “reklamar komparattiv” tfisser kull reklamar li espliċitament jew b'deduzzjoni jidentifika kompetitur jew merkanzija jew servizzi offruti minn kompetitur;

               (d)

               “kummerċjant” tfisser kull persuna fiżika jew ġuridika li taġixxi għal skopijiet konnessi mal-kummerċ, sengħa, negozju jew professjoni tagħha u kull minn jaġixxi f’isem jew fl-interessi ta’ kummerċjant;

               (e)

               “sid ta’ kodiċi” tfisser kwalunkwe entità, inkluż kummerċjant jew grupp ta’ kummerċjanti, responsabbli mit-tfassil u r-reviżjoni ta’ kodiċi ta’ kondotta u/jew mill-monitoraġġ tal-konformità mal-kodiċi minn dawk li assumew l-obbligu li josservawh.

         Artikolu 3
   Biex jiġi stabbilit jekk reklamar huwiex qarrieqi, għandhom jiġu kkunsidrati l-karatteristiċi tiegħu kollha, u b’mod partikulari kull informazzjoni li jkollu dwar:

               (a)

               il-karatteristiċi tal-merkanzija jew servizzi, bħad-disponibbiltà tagħhom, in-natura, l-eżekuzzjoni, il-kompożizzjoni, il-metodu u d-data ta’ manifattura jew provvista, kemm ikunu adattati għall-iskop, l-użu, il-kwantita, l-ispeċifikazzjoni, l-oriġini ġeografika jew kummerċjali jew ir-riżultati normalment mistennija mill-użu tagħhom, jew ir-riżultati u l-karatteristiċi materjali tat-testijiet jew kontrolli mwettqa fuq il-merkanzija jew servizzi;

               (b)

               il-prezz jew il-manjiera li bihom l-prezz jiġi kkalkolat, u l-kondizzjonijiet li bihom il-merkanzija tkun provduta jew is-servizzi jkunu mogħtija;

               (ċ)

               in-natura, l-attributi u d-drittijiet ta’ min jagħmel ir-reklam, bħall-identità u l-assi tiegħu, il-kwalifiki u l-pussess ta’ drittijiet ta’ proprjetà industrijali, kummerċjali jew intellettwali jew il-premjijiet u d-distinzjonijiet miksuba minnu.

         Artikolu 4
   Ir-reklamar komparattiv għandu, safejn il-paragun huwa konċernat, jiġi permess fejn jiġu sodisfatti l-kondizzjonijiet li ġejjin:

               (a)

               ma jqarraqx fis-sens ta’ l-Artikoli 2(b), 3 u 8(1) ta’ din id-Direttiva jew ta' l-Artikoli 6 u 7 tad-Direttiva 2005/29/KE tal-Parlament Ewropew u tal-Kunsill tal-11 ta' Mejju 2005 dwar prattiċi kummerċjali żleali fin-negozju mal-konsumatur fis-suq intern (“Direttiva dwar Prattiċi Kummerċjali Żleali”) (7);

               (b)

               jagħmel paragun bejn merkanzija jew servizzi li jissodisfaw l-istess ħtiġijiet jew li huma maħsuba għall-istess għan;

               (ċ)

               jagħmel paragun oġġettiv bejn wieħed jew iżjed mill-karatteristiċi essenzjali, relevanti, verifikabbli u rappreżentattivi ta’ dawk il-merkanziji u servizzi, li jistgħu jinkludu l-prezz;

               (d)

               la jiskredita u lanqas imaqdar it-trade marks, l-ismijiet kummerċjali, jew marki oħra distintivi, il-merkanzija, is-servizzi, l-attivitajiet jew iċ-ċirkostanzi ta’ kompetitur;

               (e)

               jirreferi, għal prodotti b’titlu ta’ oriġini, f’kull każ għal prodotti bl-istess titlu;

               (f)

               ma jiħux vantaġġ żlealment mir-reputazzjoni ta’ trade mark, ta’ isem kummerċjali jew ta’ marki oħra distintivi ta’ kompetitur jew tat-titlu ta’ oriġini ta’ prodotti konkorrenti;

               (g)

               ma jippreżentax merkanzija jew servizzi bħala imitazzjonijiet jew repliki ta’ merkanzija jew servizzi li għandhom trade mark jew isem kummerċjali protett;

               (h)

               ma joħloqx konfużjoni bejn kummerċjanti, bejn dak li jirreklama u xi kompetitur jew bejn it-trade marks, ismijiet kummerċjali jew marki oħra distintivi, merkanzija jew servizzi tar-riklamant u dawk ta’ xi kompetitur.

         Artikolu 5
   1.   L-Istati Membri għandhom jiżguraw li jkunu jeżistu mezzi adegwati u effettivi sabiex jiġi miġġieled ir-reklamar qarrieqi u jinfurzaw konformità mad-dispożizzjonijiet dwar reklamar komparattiv fl-interess tal-kummerċjanti u tal-kompetituri.
   Tali mezzi għandhom jinkludu dispożizzjonijiet legali li taħthom persuni jew organizzazzjonijiet li f’għajnejn il-liġi nazzjonali għandhom interess leġittimu li jiġġieldu r-reklamar qarrieqi jew li jirregolaw ir-reklamar komparattiv jistgħu:

               (a)

               jieħdu azzjoni legali kontra tali reklamar;
               jew

               (b)

               iġibu każijiet ta’ tali reklamar quddiem awtorità amministrattiva li jkollha l-kompetenza li tiddeċiedi dwar ilmenti jew li tagħti bidu għal proċedimenti legali adegwati.

         2.   Għandu jkun għal kull Stat Membru li jiddeċiedi liema mezz imsemmi fit-tieni subparagrafu tal-paragrafu 1 għandu jkun disponibbli u li jiddeċiedi jekk il-qrati jew l-awtoritajiet amministrattivi jistgħux jesiġu li jkun sar rikors qabel għal mezzi stabbiliti oħra tat-trattament ta’ ilmenti, inklużi dawk imsemmija fl-Artikolu 6.
   Għandu jkun għal kull Stat Membru li jiddeċiedi:

               (a)

               jekk dawn il-mezzi legali jistgħux jiġu diretti separatament jew flimkien kontra numru ta’ kummerċjanti fl-istess settur ekonomiku;
               u

               (b)

               jekk dawn il-mezzi legali jistgħux jiġu diretti kontra sid ta’ kodiċi fejn il-kodiċi relevanti jippromwovi in-nonkonformità mar-rekwiżiti legali.

         3.   Skond id-dispożizzjonijiet msemmija fil-paragrafi 1 u 2, l-Istati Membri għandhom jagħtu lill-qrati jew l-awtoritajiet amministrattivi setgħat, f’każi fejn iqisu li dawn il-miżuri jkunu meħtieġa waqt li jikkunsidraw l-interessi involuti kollha u b’mod partikulari l-interess pubbliku:

               (a)

               sabiex jordnaw il-waqfien ta', jew sabiex jistabbilixxu proċedimenti legali xierqa għal ordni għat-twaqqif ta' reklamar qarrieqi jew reklamar komparattiv kontra l-liġi;,
               jew

               (b)

               jekk ir-reklamar qarrieqi jew ir-reklamar komparattiv kontra l-liġi ma jkunx għadu ppubblikat iżda l-pubblikazzjoni tkun fil-qrib, sabiex jordnaw il-projbizzjoni ta', jew sabiex jistabbilixxu proċeduri legali xierqa għal ordni ta' projbizzjoni ta', din il-pubblikazzjoni.

         L-ewwel subparagrafu japplika ukoll meta m’hemmx prova ta’ telf jew ħsara effettiv jew ta’ intenzjoni jew negliġenza min-naħa tar-reklamant.
   L-Istati Membri għandhom jipprovdu għall-miżuri msemmija fl-ewwel subparagrafu li għandhom jittieħdu skond proċedura aċċelerata jew b’effett intermedju jew b’effett definittiv, fid-diskrezzjoni ta’ l-Istati Membri.
   4.   L-Istati Membri jistgħu jagħtu lill-qrati jew awtoritajiet amministrattivi setgħat, bl-għan li jeliminaw l-effetti kontinwi ta' reklamar qarrieqi jew ta' reklamar komparattiv kontra l-liġi li t-terminazzjoni tiegħu kienet ordnata b'deċiżjoni finali:

               (a)

               sabiex jesiġu l-pubblikazzjoni ta’ dik id-deċiżjoni fl-interità jew f’parti u f’dik il-forma li huma jqisu adegwata;

               (b)

               sabiex jesiġu, minbarra dan, il-pubblikazzjoni ta’ stqarrija korrettiva.

         5.   L-awtoritajiet amministrattivi msemmija fil-punt (b) tat-tieni subparagrafu tal-paragrafu 1 għandhom:

               (a)

               ikunu kkostitwiti hekk li ma jitfgħux dubbju fuq l-imparzjalità tagħhom;

               (b)

               ikollhom setgħat biżżejjed, fejn huma jiddeċiedu dwar ilmenti, sabiex jissorveljaw u jinfurzaw l-osservanza tad-deċiżjonijiet tagħhom effettivament;

               (ċ)

               normalment jagħtu raġunijiet għad-deċiżjonijiet tagħhom.

         6.   Fejn is-setgħat imsemmija fil-paragrafi 3 u 4 ikunu eżerċitati esklussivament minn awtorità amministrattiva, dejjem għandhom jingħataw raġunijiet għad-deċiżjonijiet tagħha. F’dan il-każ, għandhom jiġu stabbiliti dispożizzjonijiet għal proċeduri li bihom it-twettiq mhux xieraq jew mhux raġonevoli minn awtorità amministrattiva tas-setgħat tagħha jew in-nuqqas mhux xieraq jew mhux raġonevoli tat-twettiq tas-setgħat imsemmija jistgħu jkunu suġġetti għal reviżjoni ġudizzjarja.
   Artikolu 6
   Din id-Direttiva ma teskludix il-kontroll volontarju, li l-Istati Membri jistgħu jinkoraġġixxu, ta' reklamar qarrieqi jew komparattiv minn korpi awto-regolatorji u r-rikors għal korpi bħal dawn mill-persuni jew organizzazzjonijiet imsemmija fit-tieni subparagrafu ta’ l-Artikolu 5(1) sakemm il-proċedimenti quddiem dawn il-korpi jkunu addizzjonali għall-proċedimenti fil-qrati jew għall-proċedimenti amministrattivi msemmija f'dak l-Artikolu.
   Artikolu 7
   L-Istati Membri għandhom jagħtu lill-awtoritajiet ġudizzjarji jew amministrattivi setgħat sabiex ikunu jistgħu fil-proċeduri ċivili jew amministrattivi msemmija fl-Artikolu 5:

               (a)

               jesiġu mir-reklamant prova ta' l-eżattezza tal-pretensjonijiet fattwali fir-reklamar jekk, b'kont meħud ta' l-interessi leġittimi tar-reklamant u ta' kull parti oħra fil-proċedimenti, tali rekwiżit jidher xieraq fuq il-bażi taċ-ċirkustanzi tal-każ partikolari u fil-każ ta' reklamar komparattiv jesiġu mir-reklamant tali prova f'perjodu qasir ta' żmien;
               u

               (b)

               jikkunsidraw pretensjonijiet fattwali bħala mhux eżatti jekk il-prova mitluba skond il-punt (a) ma tingħatax jew titqies bħala mhux suffiċjenti mill-qorti jew mill-awtorità amministrattiva.

         Artikolu 8
   1.   Din id-Direttiva ma tipprekludix l-Istati Membri milli jżommu jew jadottaw dispożizzjonijiet bl-għan li jiżguraw protezzjoni aktar estensiva, fir-rigward ta’ reklamar qarrieqi, għall-kummerċjanti u għall-kompetituri.
   L-ewwel subparagrafu m'għandux japplika għal reklamar komparattiv sa fejn jirrigwarda l-paragun.
   2.   Id-dispożizzjonijiet ta' din id-Direttiva għandhom japplikaw mingħajr ħsara għad-dispożizzjonijiet tal-Komunità dwar reklamar għal prodotti u/jew servizzi speċifiċi jew għal restrizzjonijiet jew projbizzjonijiet fuq reklamar f'media partikulari;
   3.   Id-dispożizzjonijiet ta' din id-Direttiva dwar reklamar komparattiv m'għandhomx jobbligaw lill-Istati Membri li, b'konformità mad-dispożizzjonijiet tat-Trattat, iżommu jew jintroduċu projbizzjonijiet ta' reklamar rigward ċerti merkanziji jew servizzi, sew jekk imposti direttament jew minn korp jew organizzazzjoni responsabbli, skond il-liġi ta' l-Istati Membri, sabiex jirregolaw l-eżerċizzju ta' attività kummerċjali, industrijali, ta' sengħa jew professjonali, sabiex jippermetu reklamar komparattiv rigward dawk il-merkanziji jew servizzi. Fejn dawn il-projbizzjonijiet ikunu limitati għal media partikulari, din id-Direttiva għandha tapplika għall-media li ma tkunx regolata minn dawn il-projbizzjonijiet.
   4.   Xejn f'din id-Direttiva m'għandu jżomm lill-Istati Membri, b'konformità mad-dispożizzjonijiet tat-Trattat, milli iżommu jew jintroduċu projbizzjonijiet jew limitazzjonijiet fuq l-użu ta' paraguni fir-reklamar ta' servizzi professjonali, sew jekk imposti direttament jew minn korp jew organizzazzjoni responsabbli, skond il-liġi ta' l-Istati Membri, sabiex jirregolaw l-eżerċizzju ta' attività professjonali.
   Artikolu 9
   L-Istati Membri għandhom jibagħtu lill-Kummissjoni t-test tad-dispożizzjonijiet prinċipali kollha tal-liġi nazzjonali li jadottaw fil-qasam regolat b’din id-Direttiva.
   Artikolu 10
   Id-Direttiva 84/450/KEE hija b'dan imħassra, bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali u għall-applikazzjoni tad-Direttivi kif stabbilit fil-Parti B ta' l-Anness I.
   Ir-referenzi magħmula għad-Direttiva mħassra għandhom jinftiehmu bħala magħmula għal din id-Direttiva u għandhom jinqraw skond it-tabella ta’ korrelazzjoni fl-Anness II.
   Artikolu 11
   Din id-Direttiva tidħol fis-seħħ fit-12 ta' Diċembru 2007.
   Artikolu 12
   Din id-Direttiva hija indirizzata lill-Istati Membri.

      Magħmul fi Strasburgu, 12 ta' Diċembru 2006.

            Għall-Parlament Ewropew

            Il-President

         J. BORRELL FONTELLES

            Għall-Kunsill

            Il-President

         M. PEKKARINEN

      (1)  Opinjoni ta' l-26 ta' Ottubru 2006 (għadha mhijiex pubblikata fil-Ġurnal Uffiċjali).

      (2)  Opinjoni tal-Parlament Ewropew tat-12 ta' Ottubru 2006 (għadha mhijiex pubblikata fil-Ġurnal Uffiċjali) u Deċiżjoni tal-Kunsill tat-30 ta' Novemberu 2006

      (3)  ĠU L 250, 19.9.1984, p. 17. Direttiva kif emendata l-aħħar mid-Direttiva 2005/29/KE tal-Parlament Ewropew u tal-Kunsill (ĠU L 149, 11.6.2005, p. 22).

      (4)  Ara l-Anness I, Parti A.

      (5)  ĠU L 93, 31.3.2006, p. 12.

      (6)  ĠU L 40, 11.2.1989, p. 1. Direttiva kif emendata mid-Direttiva 92/10/KEE (ĠU L 6, 11.1.1992, p. 35).

      (7)  ĠU L 149, 11.6.2005, p. 22.

      ANNESS I
      PARTI A
      Direttiva mħassra flimkien ma’ l-emendi suċċessivi tagħha

                  Direttiva tal-Kunsill 84/450/KEE
                  (ĠU L 250, tas-19.9.1984, p. 17)

                  Direttiva 97/55/KE tal-Parlament Ewropew u tal-Kunsill
                  (ĠU L 290, tas-23.10.1997, p. 18)

                  Direttiva 2005/29/KE tal-Parlament Ewropew u tal-Kunsill
                  (ĠU L 149, 11.6.2005, p. 22)

                  l-Artikolu 14 biss

            PARTI B
      Lista tal-limiti ta’ żmien għat-traspożizzjoni fil-liġi nazzjonali u applikazzjoni

         (imsemmi fl-Artikolu 10)

                  Direttiva

                  Limitu ta’ żmien għat-traspożizzjoni

                  Data ta’ Applikazzjoni

                  84/450/KEE

                  L-1 ta’ Ottubru, 1986

                  —

                  97/55/KE

                  It-23 ta’ April 2000

                  —

                  2005/29/KE

                  12 ta’ Ġunju 2007

                  12 ta’ Diċembru 2007

      ANNESS II
      TABELLA TA’ KORRELAZZJONI

                  Direttiva 84/450/KEE

                  Din id-Direttiva

                  Artikolu 1

                  Artikolu 1

                  Artikolu 2, kliem introduttorju

                  Artikolu 2, kliem introduttorju

                  Artikolu 2(1)

                  Artikolu 2(a)

                  Artikolu 2(2)

                  Artikolu 2(b)

                  Artikolu 2(2a)

                  Artikolu 2(c)

                  Artikolu 2(3)

                  Artikolu 2(d)

                  Artikolu 2(4)

                  Artikolu 2(e)

                  Artikolu 3

                  Artikolu 3

                  Artikolu 3a(1)

                  Artikolu 4

                  Artikolu 4(1) l-ewwel subparagrafu, l-ewwel sentenza

                  Artikolu 5(1), l-ewwel subparagrafu

                  Artikolu 4(1) l-ewwel subparagrafu, it-tieni sentenza

                  Artikolu 5(1), it-tieni subparagrafu

                  Artikolu 4(1) it-tieni subparagrafu

                  Artikolu 5(2), l-ewwel subparagrafu

                  Artikolu 4(1) it-tielet subparagrafu

                  Artikolu 5(2), it-tieni subparagrafu

                  Artikolu 4(2), l-ewwel subparagrafu, kliem introduttorju

                  Artikolu 5(3), l-ewwel subparagrafu, kliem introduttorju

                  Artikolu 4(2), l-ewwel subparagrafu, l-ewwel inċiż

                  Artikolu 5(3), l-ewwel subparagrafu punt (a)

                  Artikolu 4(2), l-ewwel subparagrafu, it-tieni inċiż

                  Artikolu 5(3), l-ewwel subparagrafu punt (b)

                  Artikolu 4(2), l-ewwel subparagrafu, kliem finali

                  Artikolu 5(3), it-tieni subparagrafu

                  Artikolu 4(2), it-tieni subparagrafu, kliem introduttorju

                  Artikolu 5(3), it-tielet subparagrafu

                  Artikolu 4(2), it-tieni subparagrafu, l-ewwel inċiż

                  Artikolu 5(3), it-tielet subparagrafu

                  Artikolu 4(2), it-tieni subparagrafu, it-tieni inċiż

                  Artikolu 5(3), it-tielet subparagrafu

                  Artikolu 4(2), it-tieni subparagrafu, kliem finali

                  Artikolu 5(3), it-tielet subparagrafu

                  Artikolu 4(2), it-tielet subparagrafu kliem introduttorju

                  Artikolu 5(4) kliem introduttorju

                  Artikolu 4(2), it-tielet subparagrafu l-ewwel inċiż

                  Artikolu 5(4) (a)

                  Artikolu 4(2), it-tielet subparagrafu it-tieni inċiż

                  Artikolu 5(4) (b)

                  Artikolu 4(3), l-ewwel subparagrafu

                  Artikolu 5(5)

                  Artikolu 4(3), it-tieni subparagrafu

                  Artikolu 5(6)

                  Artikolu 5

                  Artikolu 6

                  Artikolu 6

                  Artikolu 7

                  Artikolu 7(1)

                  Artikolu 8(1), l-ewwel subparagrafu

                  Artikolu 7(2)

                  Artikolu 8(1), it-tieni subparagrafu

                  Artikolu 7(3)

                  Artikolu 8(2)

                  Artikolu 7(4)

                  Artikolu 8(3)

                  Artikolu 7(5)

                  Artikolu 8(4)

                  Artikolu 8, l-ewwel subparagrafu

                  —

                  Artikolu 8, it-tieni subparagrafu

                  Artikolu 9

                  —

                  Artikolu 10

                  —

                  Artikolu 11

                  Artikolu 9

                  Artikolu 12

                  —

                  Anness I

                  —

                  Anness II


title: Id-Direttiva tal-Kunsill tas-26 ta’ Settembru 1983 dwar il-limitu ta’ valuri u objettivi ta’ kwalità għall-iskariku tal-kadmju

text:
Avviż Legali Importanti

|

31983L0513

Official Journal L 291 , 24/10/1983 P. 0001 - 0008 Spanish special edition: Chapter 15 Volume 4 P. 0131  Portuguese special edition Chapter 15 Volume 4 P. 0131  Finnish special edition: Chapter 15 Volume 4 P. 0140  Swedish special edition: Chapter 15 Volume 4 P. 0140

		Id-Direttiva tal-Kunsilltas-26 ta’ Settembru 1983dwar il-limitu ta’ valuri u objettivi ta’ kwalità għall-iskariku tal-kadmju(83/513/KEE)IL-KUNSILL TAL-KOMUNITÀ EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 100 u 235 tiegħu,Wara li kkunsidra d-Direttiva 76/464/KEE ta’ l-4 ta’ Mejju 1976 dwar it-tniġġis ikkawżat minn ċertu sustanzi perikolużi li jintremew fl-ambjent akwatiku tal-Komunità [1], u b’mod partikolari l-Artikoli 6 u 12 ta’ din,Wara li kkunsidra l-proposta mill-Kummissjoni [2],Wara li kkunsidra l-opinjoni tal-Parlament Ewropew [3],Wara li kkunsidra l-opinjoni tal-Kunsill Ekonomiku u Soċjali [4],Billi, biex jiġi protett l-ambjent akwatiku tal-Komunità mit-tniġġis ikkawżat minn ċerti sustanzi perikolużi, l-Artikolu 3 tad-Direttiva 76/464/KEE jintroduċi sistema ta’ awtorizzazzjoni minn qabel li tistabbilixxi standards ta’ skariku tas-sustanzi msemmija fil-Lista I fl-Anness ta’ din; billi l-Artikolu 6 tad-Direttiva msemmija jistabbilixxi l-valuri ta’ limitu li għandhom jiġu stabbiliti għal dawn l-i standards ta’ skariku, kif ukoll l-għanijiet ta’ kwalità għall-ambjent akwatiku affettwat bl-iskariku ta’ dawn is-sustanzi;Billi l-kadmju u l-komposti tiegħu huma inklużi fil-Lista I;Billi l-Istati Membri huma mitluba biex japplikaw il-valuri ta’ limitu, bl-eċċezzjoni ta’ każi fejn dawn jistgħu japplikaw għanijiet ta’ kwalità;Billi, peress li t-tniġġis ikkawżat mill-iskariku ta’ kadmju fl-ilma jiġi kkawżat minn numru kbir ta’ industriji, huwa neċessarju li jiġu stabbiliti valuri ta’ limitu speċifiċi in konformità mat-tip ta’ l-industrija kkonċernata, u li jiġu stabbiliti għanijiet ta’ kwalità għall-ambjent akwatiku li fih il-kadmju jintrema minn dawn l-industriji;Billi, pero’, fil-preżent mhuwiex possibbli li jiġu stabbiliti valuri ta’ limitu għal skariku li ġejja mill-manifattura ta’ aċtu fosforiku u fertilizzant fosfatiku minn blat fosfatiku;Billi l-objettiv ta’ l-għanijiet ta’ kwalità għandu jkun li jelimina t-tniġġis tal-kadmju mid-diversi partijiet ta’ l-ambjent akwatiku li jistgħu jkunu affettwati bl-iskariku tal-kadmju;Billi dawn l-għanijiet ta’ kwalità għandhom ikunu stabbiliti espressament għal dan l-għan u mhux bl-intenzjoni li jistabbilixxu regoli għall-protezzjoni tal-konsumatur jew għat-tmexxija ta’ prodotti fis-suq mill-ambjent akwatiku;Billi għandha tiġi stabbilità proċedura speċifika ta’ sorveljanza biex l-Istati Membri jkunu jistgħu jaraw li l-għanijiet ta’ kwalità jkunu qed jiġu mħarsa;Billi għandhom isiru dispożizzjonijiet għas-sorveljanza mill-Istati Membri ta’ l-ambjent akwatiku affettwat bl-iskariku tal-kadmju msemmi fuq, bl-intenzjoni li jkun hemm implimetazzjoni effettiva ta’ din id-Direttiva; billi l-Artikolu 6 tad-Direttiva 76/464/KEE ma jipprovdix poteri biex tiġi introdotta din is-sorveljanza; billi, peress li l-poteri speċifiċi ma ġewx stabbiliti fit-Trattat, l-Artikolu 235 ta’ dan għandu jkun applikat;Billi huwa importanti li l-Kummissjoni tgħaddi lill-Kunsill, kull ħames snin, stima komparattiva ta’ l-implimentazzjoni ta’ din id-Direttiva mill-Istati Membri;Billi, peress li l-ilma ta’ taħt l-art huwa s-suġġett tad-Direttiva 80/68/KEE [5], dan huwa eskluż mill-iskop ta’ din id-Direttiva;Billi l-livell ta’ l-industrijalizzazzjoni huwa baxx ħafna fi Greenland minħabba s-sitwazzjoni ġenerali ta’ dik il-gżira, u b’mod speċjali l-fatt li ma tantx hija popolata, il-qies konsiderevoli tagħha, kif ukoll il-pożizzjoni ġeografika tagħha; billi, għalhekk, din id-Direttiva m’għandhiex tapplika għal Greenland,ADOTTA DIN ID-DIRETTIVA:Artikolu 11. Din id-Direttiva:- in konformità ma’ l-Artikolu 6(1) tad-Direttiva 76/464/KEE, tistabbilixxi l-valuri ta’ limitu għall-standards ta’ skariku ta’ kadmju li jintrema minn impjanti industrijali, hekk kif deskritt fl-Artikolu 2(e) ta’ din,- in konformità ma’ l-Artikolu 6(2) tad-Direttiva 76/464/KEE, tistabbilixxi l-għanijiet ta’ kwalità għall-kadmju fl-ambjent akwatiku,- f’konformità ma’ l-Artikolu 6(4) tad-Direttiva 76/464/KEE, tistabbilixxi l-limitu ta’ żmien għal konformità mal-kondizzjonijiet speċifikati fl-awtorizzazzjonijiet mogħtija mill-awtoritajiet kompetenti ta’ l-Istati Membri fejn jidħol skariku eżistenti,- in konformità ma’ l-Artikolu 12(1) tad-Direttiva 76/464/KEE, tistabbilixxi l-metodi ta’ referenza biex jitkejjel il-kontenut ta’ kadmju li jintrema u li jkun hemm fl-ambjent akwatiku,- in konformità ma’ l-Artikolu 6(3) tad-Direttiva 76/464/KEE, twaqqaf proċedura ta’ sorveljanza,- titlob lill-Istati Membri biex jikooperaw ma’ xulxin fil-każ ta’ skariku li taffettwa l-ilmijiet ta’ aktar minn Stati Membru wieħed.2. Din id-Direttiva tapplika għall-ilmijiet msemmija fl-Artikolu 1 tad-Direttiva 76/464/KEE bl-eċċezzjoni ta’ l-ilma ta’ taħt l-art.Artikolu 2Għall-għanijiet ta’ din id-Direttiva:(a) "kadmju" tfisser:- l-element kimiku magħruf bħala kadmju,- il-kadmju li jkun jinsab f’xi wieħed mill-komposti tiegħu;(b) "valuri ta’ limitu" tfisser il-valuri speċifikati fl-Anness I;(ċ) "għanijiet ta’ kwalità" tfisser il-kriterji speċifikati fl-Anness II;(d) "immaniġġjar ta’ kadmju" tfisser kull proċess industrijali li jinvolvi l-użu jew il-produzzjoni tal-kadmju, jew kull proċess ieħor li fih il-preżenza ta’ kadmju hija inerenti;(e) "Impjant industrijali" tfisser kull impjant li fih il-kadmju jew xi sustanza oħra li jkun fiha l-kadmju tkun immaniġġjata;(f) "impjant eżistenti" tfisser impjant industrijali li jkun jaħdem fid-data tan-notifika ta’ din id-Direttiva;(g) "impjant ġdid" tfisser:- impjant industrijali li jkun beda jopera wara d-data tan-notifika ta’ din id-Direttiva,- impjant industrijali li l-kapaċità ta’ l-ipproċessar tal-kadmju tkun żdiedet sostanzjalment wara d-data tan-notifika ta’ din id-Direttiva.Artikolu 31. Il-valuri ta’ limitu, il-limiti ta’ żmien li fihom dawn għandhom jiġu osservati u l-proċeduri ta’ sorveljanza dwar l-iskariku huma stabbiliti fl-Anness I.2. Il-valuri ta’ limitu normalment għandhom japplikaw fil-punt fejn l-ilma maħmuġ li jkun fih il-kadmju iħalli l-impjant industrijali.Meta l-ilma mniġġes li jkun fih il-kadmju jiġi ttrattat barra l-impjanti industrijali f’impjant ta’ trattament maħsub għall-eliminazzjoni tal-kadmju, l-Istati Membri jistgħu jħallu l-valuri ta’ limitu biex jiġu applikati fil-punt fejn l-ilmijiet imniġġsa jħallu l-impjant tat-trattament.3. L-awtorizzazzjonijiet imsemmija fl-Artikolu 3 tad-Direttiva 76/464/KEE għandu jkollhom dispożizzjonijiet stretti daqs dawk li hemm fl-Anness I għal din id-Direttiva, bl-eċċezzjoni fejn Stat Membru jkun qed jikkonforma ruħu ma’ l-Artikolu 6(3) tad-Direttiva 76/464/KEE fuq il-bażi ta’ l-Annessi II u IV ta’ din id-Direttiva.L-awtorizzazzjonijiet għandhom jiġu rriveduti għal ta’ lanqas darba kull erba’ snin.4. Mingħajr preġudizzju għall-obbligazzjonijiet tagħhom li jinsabu fil-paragrafi 1, 2 u 3 u għad-dispożizzjonijiet tad-Direttiva 76/464/KEE, l-Istati Membri jistgħu jagħtu l-awtorizzazzjoni għal impjanti ġodda biss jekk dawk l-impjanti japplikaw il-standards ta’ kwalità li jikkorrispondu għall-aħjar mezzi tekniċi disponibbli meta dak ikun neċessarju għall-eliminazzjoni tat-tniġġis fin konformità ma’ l-Artikolu 2 tad-Direttiva msemmija, jew għall-prevenzjoni ta’ distorzjoni ta’ kompetizzjoni.Kwalunkwe metodu li l-Istat Membru jadotta, għandu, fejn għal raġunijiet tekniċi l-miżuri maħsuba ma jkunux jikkorrispondu ma’ l-aħjar mezzi tekniċi disponibbli, jipprovdi lill-Kummissjoni, qabel kull awtorizzazzjoni, b’evidenza li ssostni dawn ir-raġunijiet.Il-Kummissjoni għandha tgħaddi din l-evidenza lill-Istati Membri l-oħra immedjatament u għandha tibgħat lill-Istati Membri kollha rapport kemm jista’ jkun malajr li fih tagħti l-opinjoni tagħha dwar id-deroga msemmija fit-tieni subparagrafu. Jekk ikun meħtieġ, fl-istess ħin għandha tissottometti proposti xierqa lill-Kunsill.5. Il-metodu ta’ referenza ta’ analiżi li għandu jintuża biex jistabbilixxi l-preżenza ta’ kadmju huwa mogħti fl-Anness III (1). Metodi oħra jistgħu jintużaw, basta li l-limiti ta’ kixfa, preċiżjoni u eżattezza ta’ dawn il-metodi jkunu tajbin daqs dawk stabbiliti fl-Anness III (1). L-eżattezza meħtieġa fil-kejl ta’ skariku hija mogħtija fl-Anness III (2).Artikolu 4L-Istati Membri kkonċernati għandhom ikunu responsabbli għas-sorveljanza ta’ l-ambjent akwatiku affettwat minn skariku ta’ skart industrijali.Fil-każ ta’ tniġġis li jaffettwa l-ilmijiet ta’ aktar minn Stati Membru wieħed, l-Istati Membri kkonċernati għandhom jikooperaw bejniethom biex jarmonizzaw il-proċeduri ta’ sorveljanza.Artikolu 51. Il-Kummissjoni għandha tagħmel stima komparattiva ta’ l-implimentazzjoni ta’ din id-Direttiva mill-Istati Membri fuq il-bażi ta’ informazzjoni li tingħatalha minn għandhom skond l-Artikolu 13 tad-Direttiva 76/464/KEE fuq it-talba tagħha, li hija għandha tissottometti każ b’każ.. L-informazzjoni kkonċernata għandha, b’mod partikolari, tikkomprendi:- dettalji ta’ l-awtorizzazzjonijiet li jistabbilixxu l-i standards ta’ skariku tal-kadmju,- ir-riżultati ta’ l-inventarju tal-kadmju mormi fl-ilmijiet msemmija fl-Artikolu 1(2),- ir-riżultati tal-qisien li jkunu saru min-network nazzjonali mwaqqaf apposta biex jistabbilixxi il-konċentrazzjonijiet ta’ kadmju.2. Il-Kummissjoni għandha tgħaddi l-istima msemmija fil-paragrafu 1 lill-Kunsill kull ħames snin, u għal ewwel darba erba’ snin wara n-notifika ta’ din id-Direttiva.3. Fil-każ li jkun hemm bidla fl-għarfien xjentifiku li jittratta prinċipalment fuq it-tossiċità, il-persistenza u l-akkumulazzjoni tal-kadmju fi ħlejjaq ħajjin u alluvium, jew fil-każ li jkun hemm żvilupp fl-aħjar mezzi tekniċi disponibbli, il-Kummissjoni għandha tissottometti proposti xierqa lill-Kunsill bl-iskop li tinforza, jekk ikun hemm il-bżonn, il-valuri ta’ limitu kif ukoll l-għanijiet ta’ kwalità, jew li tistabbilixxi valuri ta’ limiti ġodda jew għanijiet ta’ kwalità ġodda.Artikolu 61. L-Istati Membri għandhom ipoġġu fis-seħħ il-miżuri neċessarji biex jikkonformaw ruħhom ma’ din id-Direttiva fi żmien sentejn wara n-notifika tagħha. Huma għandhom jinfurmaw minnufih lill-Kummissjoni dwar dan.2. L-Istati Membri għandhom jikkomunikaw lill-Kummissjoni t-test tad-dispożizzjonijiet tal-liġi nazzjonali li huma jadottaw fil-qasam ikkontrollat b’din id-Direttiva.Artikolu 7Din id-Direttiva ma tapplikax għall-Groenlandja.Artikolu 8Din id-Direttiva hija indirizzata lill-Istati Membri.Magħmula fi Brussel, fis-26 ta’ Settembru 1983.Għall-KunsillIl-PresidentC. Simitis[1] ĠU L 129, tat-18.5.1976, p. 23.[2] ĠU C 118, tal-21.5.1981, p. 3.[3] ĠU C 334, ta’ l-20.12.1982, p. 138.[4] ĠU C 230, ta’ l-10.9.1981, p. 22.[5] ĠU L 20, tas-26.1.1980, p. 43.--------------------------------------------------L-ANNESS IValuri ta’ limitu, limiti ta’ żmien iffissati biex jikkonformaw ma’ dawn il-proċeduri ta’ valuri ta’ sorveljanza li għandhom japplikaw għal skariku ta’ tniġġis1. Valuri ta’ limitu u limiti ta’ żmienSettur industrijali | Unitajiet ta’ kejl | Valuri ta’ limitu li għandhom jiġu osservati mill– |ta’ l- 1.1.1986 | ta’ l- 1.1.1989 |1.tħaffir għaż-żingu, irfinar taċ-ċomb u ż-żingu, u l-industrija ta’ metalli li ma fihomx ħadid | Milligrammi ta’ kadmju għal kull litru ta’ skariku | 0,3 | 0,2 |2.Manifattura ta’ komposti ta’ kadmju | Milligrammi ta’ kadmju għal kull litru ta’ skariku | 0,5 | 0,2 |Grammi ta’ kadmju mormi għal kull kilogramm ta’ kadmju użat | 0,5 | |3.Manifattura ta’ żebgħa | Milligrammi ta’ kadmju għal kull litru ta’ skariku | 0,5 | 0,2 |Grammi ta’ kadmju mormi għal kull kilogramm ta’ kadmju użat | 0,3 | |4Manifattura ta’ stabilizzanti | Milligrammi ta’ kadmju għal kull litru ta’ skariku | 0,5 | 0,2 |Grammi ta’ kadmju mormi għal kull kilogramm ta’ kadmju użat | 0,5 | |5.Manifattura ta’ batteriji primarji u sekondarji | Milligrammi ta’ kadmju għal kull litru ta’ skariku | 0,5 | 0,2 |Grammi ta’ kadmju mormi għal kull kilogramm ta’ kadmju użat | 1,5 | |6.Electroplating | Milligrammi ta’ kadmju għal kull litru ta’ skariku | 0,5 | 0,2 |Grammi ta’ kadmju mormi għal kull kilogramm ta’ kadmju użat | 0,3 | |7.Manifattura ta’ aċtu fosforiku u/jew fertilizzant fosfatiku minn blat fosfatiku | | – | – |2. Valuri ta’ limitu espressi bħala konċentrazzjonijiet, li fil-prinċipju m’għandhomx jinqabżu, huma mogħtija fit-tabella fuq għas-setturi industrijali fis-sezzjonijiet 2, 3, 4, 5 u 6. Fl-ebda ċirkostanza m’għandhom dawn il-valuri ta’ limitu jkunu, espressi bħala konċentrazzjonijiet massimi, akbar minn dawk espressi bħala kwantitajiet massimi divisi bil-kriterji ta’ l-ilma għal kull kilogramm ta’ kadmju mmaniġġjat. Iżda, peress li l-konċentrazzjoni ta’ kadmju fl-iskariku ta’ tniġġis tiddependi fuq il-volum ta’ ilma użat, li jkun differenti għal proċessi u impjanti differenti, il-valuri ta’ limitu, espressi f’termini tal-kwantità ta’ kadmju mormi meta mqabbel mal-kwantità tal-kadmju mmaniġġjat, murija fit-tabella ta’ fuq għandhom jiġu mħarsa fil-każijiet kollha.3. Il-valuri ta’ limitu medji ta’ kuljum ikunu d-doppju tal-valuri ta’ limitu medji ta’ kull xahar li jikkorrispondu, murija fit-tabella ta’ fuq.4. Għandha titwaqqaf proċedura ta’ sorveljanza biex tivverifika jekk l-skariku ta’ tniġġis ikunux jikkonformaw ma’ l-i standards ta’ skariku li jkunu ġew iffissati skond il-valuri ta’ limitu stabbiliti f’dan l-Anness.Din il-proċedura għandha tipprovdi għat-teħid u l-analiżi ta’ kampjuni, kif ukoll għall-kejl ta’ skariku ta’ tniġġis u l-kwantità ta’ kadmju mmaniġġjat.Jekk il-kwantità ta’ kadmju mmaniġġjata tkun impossibbli li tiġi stabbilita, il-proċedura ta’ sorveljanza tista’ tiġi bbażata fuq il-kwantità ta’ kadmju li jista’ jintuża fid-dawl tal-kapaċità tal-produzzjoni li fuqha l-awtorizzazzjoni kienet ibbażata.5. Għandu jittieħed kampjun rappreżentattiv ta’ l-iskariku fuq perjodu ta’ 24 siegħa. Il-kwantità ta’ kadmju li tkun intremiet f’xahar għandu tiġi kkalkulata fuq il-bażi tal-kwantitajiet ta’ kadmju li jintremew ta’ kuljum.Iżda, proċedura ta’ sorveljanza aktar simplifikata tista’ tiġi stabbilità fil-każ ta’ impjant industrijali li ma jkunx jarmi aktar minn 10 kg ta’ cadmium fis-sena. Fil-każ ta’ impjanti industrijali ta’ l-electroplating, proċedura ta’ sorveljanza aktar simplifikata tista’ tiġi stabbilità biss jekk il-volum totali ta’ tankijiet ta’ l-electroplating ikunu anqas minn 1,5 m3.--------------------------------------------------L-ANNESS IIGħanijiet ta' kwalitàGħal dawk l-Istati Membri li japplikaw l-eċċezzjoni msemmija fl-L-Artikolu 6(3) tad-Direttiva 76/464/KEE, l-i standards ta' skariku, li l-Istati Membri għandhom jistabbilixxu u jiżguraw li jiġu applikati in konformità ma’ l-L-Artikolu 5 ta' dik id-Direttiva, għandhom jiġu ffissati biex l-għanijiet xierqa ta' kwalità, jew għanijiet minn fost dawk imniżżla hawn taħt, ikun jew ikunu mħarsa fiż-żona affettwata mill-iskariku tal-kadmju. L-awtorità kompetenti għandha tistabbilixxi ż-żona affettwata f'kull każ u għandha tagħżel minn fost l-għanijiet ta' kwalità msemmija fil-paragrafu 1, l-għan jew l-għanijiet li hija tikkunsidra bħala xierqa, waqt li tikkunsidra l-użu taż-żona affettwata, kif ukoll il-fatt li l-għan ta' din id-Direttiva huwa li jelimina t-tniġġis kollu.1. L-għanijiet ta' kwalità li ġejjin [1], li għandhom jitkejlu qrib kemm jista’ jkun fejn issir l-iskariku, għandhom ikunu ffissati, bl-iskop li jiġi eliminat it-tniġġis fi ħdan it-tifsira tad-Direttiva 76/464/KEE u skond l-Artikolu 2 ta' dik id-Direttiva [2]:1.1. Il-konċentrazzjoni totali ta' kadmju fl-ilma tal-wiċċ fl-inħawi ta' ġewwa affettwat minn skariku m'għandhiex teċċedi aktar minn 5μg/litru.1.2. Il-konċentrazzjoni ta' kadmju maħlul fl-ilmijiet ta' l-estwarji milquta mill-skariku m'għandhiex teċċedi l-5 μg/litre.1.3. il-konċentrazzjoni ta' kadmju li jkun inħall fl-ibħra territorjali u fl-ibħra kostali interni, barra minn ilmijiet ta' l-estwarji, affettwati minn skariku m'għandhiex teċċedi l-2,5 μg/litru.1.4. Fil-każ ta' ilmijiet użati għall-astrazzjoni ta' ilma tax-xorb, il-kontenut ta' kadmju irid jikkonforma mal-kriterji tad-Direttiva 75/440/KEE [3].2. Barra minn dawn il-kriterji t'hawn fuq, il-konċentrazzjonijiet ta' kadmju għandhom jiġu stabilitti min-network nazzjonali msemmi fl-Artikolu 5 u r-riżultati għandhom ikunu pparagunati mal-konċentrazzjonijiet li ġejjin [4]:2.1. Fil-każ ta' ilma tal-wiċċ fl-inħawi ta' ġewwa, irid ikun hemm konċentrazzjoni totali ta' kadmju ta' 1 μg/litru.2.2. Fil-każ ta' ilmijiet ta' estwarji, irid ikun hemm konċentrazzjoni ta' kadmju maħlul ta' 1 μg/litru.2.3. Fil-każ ta' ilmijiet territorjali u ilmijiet kostali interni, barra minn ilmijiet ta' estwarji, irid ikun hemm konċentrazzjoni ta' kadmju maħlul ta' 0,5 μg/litru.Jekk dawn il-konċentrazzjonijiet ma jkunux imħarsa f'wieħed mill-postijiet indikati fuq in-network nazzjonali, ir-raġunijiet għandhom jiġu rappurtati lill-Kummissjoni.3. Il-konċentrazzjonijiet ta' kadmju f'depożiti u/jew frott tal-baħar, possibilment ta' l-ispeċi Mytilus edulis, m'għandhomx jiżdiedu b'mod sinifikanti maż-żmien.4. Fejn diversi għanijiet ta' kwalità jkunu mogħtija għal ilmijiet f'żona partikolari, il-kwalità ta' l-ilmijiet għandha tkun konformi b’mod suffiċjenti ma’ kull wieħed minn dawk l-objettivi.[1] Il-konċentrazzjonijiet ta' kadmju indikati f'1.1, 1.2 u 1.3 huma l-kriterji minimi neċessarji biex tiġi protetta l-ħajja akkwatika.[2] Bl-eċċezzjoni għall-għan ta' kwalità 1.4, il-konċentrazzjonijiet kollha jirreferu għall-medja aritmetika tar-riżultati miksuba fi żmien sena.[3] Id-Direttiva 75/440/KEE tikkonċerna l-kwalità meħtieġa ta' ilma tal-wiċċ maħsub għax-xorb mill-bniedem fl-Istati Membri (ĠU L 194, tal-25.7.1975, p. 26). Hija tipprovdi għal valur ta' kadmju obbligatorju ta' 5μg/litru, fuq il-bażi ta' 95 % tal-kampjuni li jkunu ttieħdu.[4] Bl-eċċezzjoni għall-għan ta' kwalità 1.4, il-konċentrazzjonijiet kollha jirreferu għall-medja aritmetika tar-riżultati miksuba fi żmien sena.--------------------------------------------------L-ANNESS IIIMetodi ta’ referenza ta’ kejl1. Il-metodu ta’ referenza ta’ analiżi użat biex jistabbilixxi l-kontenut ta’ kadmju fl-ilma, f’depożiti u fi frott tal-baħar huwa dak magħruf bħala atomic absorption spectrophotometry. Dan il-metodu jista’ jsir wara l-preservazzjoni u t-trattament adattat tal-kampjun.Il-limiti ta’ determinazzjoni [1] għandhom ikunu tali li l-konċentrazzjoni ta’ kadmju tkun tista’ titkejjel bi preċiżjoni [2] ta’ ± 30 % u għal preċiżjoni [3] ta’ ± 30 % b’dawn il-konċentrazzjonijiet li ġejjin:- fil-każ ta’ skariku, wieħed minn kull għaxra tal-konċentrazzjoni massima ta’ kadmju permessa speċifikata fl-awtorizzazzjoni,- fil-każ ta’ ilma tal-wiċċ, 0,1 μg/litru jew wieħed minn kull għaxra tal-konċentrazzjoni ta’ kadmju speċifikata fl-għan ta’ kwalità, liema minnhom ikun l-akbar,- fil-każ ta’ frott tal-baħar, 0,1 mg/kg, toqol imxarrab,- fil-każ ta’ depożiti, wieħed minn kull għaxra tal-konċentrazzjoni ta’ kadmju fil-kampjun jew 0,1 mg/kg, toqol xott, fejn l-inxif ikun sar bejn 105 u 110 oC b’toqol kostanti, liema valur minnhom ikun l-akbar.2. Il-kejl ta’ l-iskariku għandu jsir għal eżattezza ta’ ± 20 %.[1] Id-definizzjonijiet ta’ dawn it-termini huma mogħtija fid-Direttiva tal-Kunsill 79/869/KEE tad-9 ta’ Ottubru 1979 dwar il-metodi ta’ kejl u l-frekewenzi ta’ kemm jittieħdu kampjuni u ta’ analiżi ta’ l-ilma tal-wiċċ maħsub għax-xorb mill-bniedem fl-Istati Membri (ĠU L 271, tad-29.10.1979, p. 44).[2] Id-definizzjonijiet ta’ dawn it-termini huma mogħtija fid-Direttiva tal-Kunsill 79/869/KEE tad-9 ta’ Ottubru 1979 dwar il-metodi ta’ kejl u l-frekewenzi ta’ kemm jittieħdu kampjuni u ta’ analiżi ta’ l-ilma tal-wiċċ maħsub għax-xorb mill-bniedem fl-Istati Membri (ĠU L 271, tad-29.10.1979, p. 44).[3] Id-definizzjonijiet ta’ dawn it-termini huma mogħtija fid-Direttiva tal-Kunsill 79/869/KEE tad-9 ta’ Ottubru 1979 dwar il-metodi ta’ kejl u l-frekewenzi ta’ kemm jittieħdu kampjuni u ta’ analiżi ta’ l-ilma tal-wiċċ maħsub għax-xorb mill-bniedem fl-Istati Membri (ĠU L 271, tad-29.10.1979, p. 44).--------------------------------------------------L-ANNESS IVProċedura ta’ sorveljanza għall-għanijiet ta’ kwalità1. Għal kull awtorizzazzjoni li tkun ingħatat in konformità ma’ din id-Direttiva, l-awtorità kompetenti għandha tispeċifika r-restrizzjonijiet, il-proċedura ta’ sorveljanza u l-limiti ta’ żmien biex jiżguraw konformità mal-għanijiet ta’ kwalità kkonċernati.2. In konformità ma’ l-Artikolu 6(3) tad-Direttiva 76/464/KEE, l-Istati Membri għandhom, għal kull għan ta’ kwalità li huma jagħżlu u japplikaw, jirrappurtaw lill-Kummissjoni, fuq:- il-post fejn issir l-iskariku u l-mezzi li jintużaw fit-tixrid,- iż-żona li fiha l-għan ta’ kwalità jkun applikat,- il-post fejn ikunu ttieħdu l-kampjuni,- il-frekwenza ta’ kemm ittieħdu kampjuni,- il-metodi ta’ kif ittieħdu l-kampjuni u kif dawn ġew imkejla,- ir-riżultati miksuba.3. Il kampjuni għandhom ikunu suffiċjentement rappreżentattivi tal-kwalità ta’ l-ambjent akwatiku fiż-żona milquta mill-skariku, u l-frekwenza ta’ kemm jittieħdu kampjuni għandha tkun suffiċjenti biex turi xi tibdiliet fl-ambjent akwatiku, waqt li tikkunsidra, b’mod partikolari, il-varjazzjonijiet naturali fir-reġim idroloġiku.--------------------------------------------------